qundao/data-zh-poetry huggingface dataset:
感怀·其二
作者：李攀龙
朝代：明

四海一流览，为乐遽何央。经传有因依，大雅未沦亡。知名自前代，骋翰各专场。微音可通灵，新辞协宫商。绮丽漫星陈，江河郁纵横。岂不多苦心，世士竟茫茫。中原二三子，春秋足翱翔。离别致仓卒，千载不相当。
感怀·其五
作者：李攀龙
朝代：明

在我游帝京，冯宠私自奇。当年值数子，无复新相知。中原一顾眄，凌厉有馀姿。用身常苦拙，此志安得施。浮沉托大道，四海一栖迟。时俗溺鄙议，长往不可追。愿言反初服，白日且逶迤。酒中念故人，千载为等期。
感怀·其八
作者：李攀龙
朝代：明

浮云翳高城，回飙生战场。金鼓使人悲，旗帜亦飞扬。千载一如此，丘陇递相望。奈何转蓬士，翩翩常道傍。
感怀·其六
作者：李攀龙
朝代：明

鸿鹄不啸侣，鸷鸟难为俦。双美无常玩，江汉故分流。坚芳喻兰石，千载一绸缪。佳言盈耳哉，良时安可留。在昔誇中原，数子从我游。
感怀·其四
作者：李攀龙
朝代：明

明堂飨元祚，称岁朝京师。侵晨宴鸾台，日夕宿兰池。翩翩佳公子，三五相追随。十千平乐酒，羽爵何参差。长歌激清风，顾眄生光辉。秉我径寸翰，兴文一如飞。旁人徒嗷嗷，匹侣当自知。离别难预图，乐往自成悲。仰观素雪流，俯见朱华披。弃置安足陈，亡没无还期。百年譬影响，倏忽谁能持。
感逝示克懋
作者：李攀龙
朝代：明

春风吹动故人情，昨夜山阳玉笛声。若使红颜偏绂冕，谁将白发老诸生。
慕容家自鲁企由谷歌
作者：李攀龙
朝代：明

鸟中有鹞子，人中有慕容。慕容家此谷，少年多相从。
慰魏使君悼子
作者：李攀龙
朝代：明

郡阁春深种合欢，将雏一曲动双弹。褰帷此日惊骑竹，洒泪何人说梦兰。楚璧自含明月堕，隋珠空抱夜光寒。况逢嬴博分符地，片石嶕峣不忍看。
懊侬歌
作者：李攀龙
朝代：明

五丝合欢被，还得五丝缝。侬为懊恼曲，还持懊恼侬。布帆百馀幅，阿娜自生风。江水满如月，那得不愁侬。夙昔幽闺性，冶游持自惑。旦夕三千里，不复作颜色。长江得春风，使帆如使马。朝发牛渚矶，暮宿白门下。
懊侬歌·其一
作者：李攀龙
朝代：明

五丝合欢被，还得五丝缝。侬为懊恼曲，还持懊恼侬。
懊侬歌·其三
作者：李攀龙
朝代：明

夙昔幽闺性，冶游持自惑。旦夕三千里，不复作颜色。
懊侬歌·其二
作者：李攀龙
朝代：明

布帆百馀幅，阿娜自生风。江水满如月，那得不愁侬。
懊侬歌·其四
作者：李攀龙
朝代：明

长江得春风，使帆如使马。朝发牛渚矶，暮宿白门下。
戏东张茂才
作者：李攀龙
朝代：明

罗姑春酒百花香，潦倒张郎自不妨。为问君家三妇艳，今朝若个画眉长。
戏呈子坤
作者：李攀龙
朝代：明

闻君携爱妾，辛苦事求仙。自绣浮邱鹤，长斋子晋前。家有秦台女，青云路不遥。但愁明月夜，天上唤吹箫。丹灶几时开，妆成倚镜台。不须嗔窃药，本自月中来。
戏呈子坤·其一
作者：李攀龙
朝代：明

闻君携爱妾，辛苦事求仙。自绣浮邱鹤，长斋子晋前。
戏呈子坤·其三
作者：李攀龙
朝代：明

丹灶几时开，妆成倚镜台。不须嗔窃药，本自月中来。
戏呈郭子坤二首
作者：李攀龙
朝代：明
体裁：五言绝句

家有秦台女，青云路不遥。但愁明月夜，天上唤吹箫。
戏拟王安人称寿郭相国相国尝为庐江别驾
作者：李攀龙
朝代：明

南山高唱入新题，曲罢蛾眉玉盌齐。秦史自偕嬴氏女，庐江谁忆仲卿妻。双飞青鸟披云下，并蒂蟠桃带雪携。何必千金称上寿，嫣然一笑醉如泥。
戏拟王安人称寿郭相国相国尝为庐江别驾
作者：李攀龙
朝代：明
体裁：七言律诗

南山高唱入新题，曲罢蛾眉玉碗齐。秦史自偕嬴氏女，庐江谁忆仲卿妻。双飞青鸟披云下，并蒂蟠桃带雪携。何必千金称上寿，嫣然一笑醉如泥。
戏赠张茂才
作者：李攀龙
朝代：明

自爱花枝掌上红，蛾眉如月绾春风。须知粉黛随时变，多恐张郎画未工。张郎新制合欢衾，醉拥红颜烛影深。别有洞房双玉妾，吹箫自和白头吟。
戏赠张茂才·其一
作者：李攀龙
朝代：明

自爱花枝掌上红，蛾眉如月绾春风。须知粉黛随时变，多恐张郎画未工。
戏赠张茂才·其二
作者：李攀龙
朝代：明

张郎新制合欢衾，醉拥红颜烛影深。别有洞房双玉妾，吹箫自和白头吟。
戏问殿卿止酒状
作者：李攀龙
朝代：明

昨夜春风吹酒香，床头瓮瓮菊脂黄。当垆笑杀如花妾，底事垂涎若个长。
折杨柳歌
作者：李攀龙
朝代：明

上马折杨柳，杨柳郁葳蕤。马上吹长笛，愁杀虏家儿。不惜折杨柳，孟津杨柳西。本是虏家女，嫁作汉儿妻。放马孟津岸，饮马孟津河。虽是虏家儿，爱听汉儿歌。莫折杨柳枝，婆娑动郎意。自有珊瑚鞭，出入擐郎臂。上马出门去，马鞭持与郎。郎度孟津水，何时还故乡。
折杨柳歌·其一
作者：李攀龙
朝代：明

上马折杨柳，杨柳郁葳蕤。马上吹长笛，愁杀虏家儿。
折杨柳歌·其三
作者：李攀龙
朝代：明

放马孟津岸，饮马孟津河。虽是虏家儿，爱听汉儿歌。
折杨柳歌·其二
作者：李攀龙
朝代：明

不惜折杨柳，孟津杨柳西。本是虏家女，嫁作汉儿妻。
折杨柳歌·其五
作者：李攀龙
朝代：明

上马出门去，马鞭持与郎。郎度孟津水，何时还故乡。
折杨柳歌·其四
作者：李攀龙
朝代：明

莫折杨柳枝，婆娑动郎意。自有珊瑚鞭，出入擐郎臂。
拂衣行答元美
作者：李攀龙
朝代：明

五原驱车兴殊浅，三秦卧病秋云高。束带那能见长吏，谈经何以随儿曹。上书一日报明主，愿乞骸骨归蓬蒿。小臣采薪业不佞，闻道巢由亦已逃。拂衣中原风雨来，群公祖帐青门开。二疏一去三千载，大夫未老宁贤哉。新乡城西重回首，当时叱驭其人走。路傍伏谒莫敢动，囊里俸钱君但取。此辈交情虽可见，吾徒大名终在口。于今偃息南山陲，闭户不令二仲知。负海少年大跋扈，遣使问我抽簪期。百尔不分一狂客，余发种种何能为。玄经半卷常自诵，浊酒千钟醉不疑。五子江湖正漂泊，黄鹄摩天慕者谁。
招张少坤
作者：李攀龙
朝代：明

萧萧落木下河干，秋老东林白露寒。为报陶家新酒熟，黄花三径待君看。
拟古乐府（三首）翁离
作者：李攀龙
朝代：明

拥离趾中可筑宫，兰用葺之艾尔蓬，。拥离趾中。
按察李公诞子公蜀人先以中书舍人为御史
作者：李攀龙
朝代：明

高才染翰五云中，复道登车揽辔同。雏有一毛殊是凤，驹无千里不为骢。名乌业已承家学，字犬文堪命国工。君自蜀人杨马在，同乡奕叶播清风。
按察李公诞子公蜀人先以中书舍人为御史
作者：李攀龙
朝代：明

高才染翰五云中，役道登车揽辔同。雏有一毛殊是凤，驹无千里不为骢。名乌业已承家学，字犬文须命国工。君自蜀人扬马后，同乡奕叶播清风。
挽杨生
作者：李攀龙
朝代：明

翠羽明珠映掌新，君家长是武陵春。一时红泪千行下，肠断君家有几人。平生裘马最翩翩，不惜黄金结少年。今日萧条君不见，白杨秋色有谁怜。
挽杨生·其一
作者：李攀龙
朝代：明

翠羽明珠映掌新，君家长是武陵春。一时红泪千行下，肠断君家有几人。
挽杨生·其二
作者：李攀龙
朝代：明
体裁：七言绝句

平生裘马最翩翩，不惜黄金结少年。今日萧条君不见，白杨秋色有谁怜。
挽王中丞
作者：李攀龙
朝代：明

主恩三遣护三边，骠骑功名破敌年。不谓汉军能失利，犹堪起冢象祈连。旌旗海上似云屯，大将登坛国士恩。白马只今成过隙，千秋匹练曳吴门。铁马萧萧日色黄，边声杀气满渔阳。谁知一夜旌竿折，摇落中丞柏上霜。三月渔阳大出师，君王按剑捷书迟。鼓声不为将军起，岂独封侯是数奇。莫道江南梦里遥，白杨明日便萧萧。门人尽爱伤春句，不拟招魂与大招。昨夜烽烟海上青，犹闻麾下取龙庭。一时雄剑无精彩，遥指燕山落将星。
挽王中丞·其一
作者：李攀龙
朝代：明

主恩三遣护三边，骠骑功名破敌年。不谓汉军能失利，犹堪起冢象祈连。
挽王中丞·其七
作者：李攀龙
朝代：明

昨夜烽烟海上青，犹闻麾下取龙庭。一时雄剑无精彩，遥指燕山落将星。
挽王中丞·其三
作者：李攀龙
朝代：明

旌旗海上似云屯，大将登坛国士恩。白马只今成过隙，千秋匹练曳吴门。
挽王中丞·其二
作者：李攀龙
朝代：明

司马台前列柏高，风云犹自夹旌旄。属镂不是君王意，莫作胥山万里涛。幕府高临碣石开，蓟门丹旐重裴徊。沙场入夜多风雨，人见亲提铁骑来。
挽王中丞·其五
作者：李攀龙
朝代：明

三月渔阳大出师，君王按剑捷书迟。鼓声不为将军起，岂独封侯是数奇。
挽王中丞·其八
作者：李攀龙
朝代：明

幕府高临碣石开，蓟门丹旐重裴徊。沙场入夜多风雨，人见亲提铁骑来。
挽王中丞·其六
作者：李攀龙
朝代：明

莫道江南梦里遥，白杨明日便萧萧。门人尽爱伤春句，不拟招魂与大招。
挽王中丞·其四
作者：李攀龙
朝代：明

铁马萧萧日色黄，边声杀气满渔阳。谁知一夜旌竿折，摇落中丞柏上霜。
挽王中丞其一
作者：李攀龙
朝代：明
体裁：七言绝句

司马台前列柏高，风云犹自夹旌旄。属镂不是君王意，莫作胥山万里涛。
挽王中丞其二
作者：李攀龙
朝代：明

幕府高临碣石开，蓟门丹旒重徘徊。沙场入夜多风雨，人见亲提铁骑来！
挽王中丞（八首选二）
作者：李攀龙
朝代：明

其一司马台前列柏高，风云犹自夹旌旄。属镂不是君王意，莫作胥山万里涛。其二幕府高临碣石开，蓟门丹旒重徘徊。沙场入夜多风雨，人见亲提铁骑来！
挽耿蠡县
作者：李攀龙
朝代：明

百里风云接帝闱，故园春色动芳菲。知君自是神仙令，此日双凫何处飞。春色孤城病里看，谁怜白发汉郎官。蠡吾城下秋风起，千载萧萧易水寒。
挽耿蠡县·其一
作者：李攀龙
朝代：明

百里风云接帝闱，故园春色动芳菲。知君自是神仙令，此日双凫何处飞。
挽耿蠡县·其二
作者：李攀龙
朝代：明

春色孤城病里看，谁怜白发汉郎官。蠡吾城下秋风起，千载萧萧易水寒。
捉搦歌
作者：李攀龙
朝代：明

仕宦还须论知己，结交还须论君子。男儿失意悔人指，老女不嫁难为理。东家女儿大狡狯，屋里烧香出墙外。供养世尊作佛会，愿得百媚无菑害。邯郸城南夜逆旅，楼头十五谁家女。可怜白马空儃伫，不见其人但闻语。骏马凭陵粟在口，男儿精神钱在手。何不结伴日沽酒，出臂苍鹰使黄狗。
捉搦歌·其一
作者：李攀龙
朝代：明

仕宦还须论知己，结交还须论君子。男儿失意悔人指，老女不嫁难为理。
捉搦歌·其三
作者：李攀龙
朝代：明

邯郸城南夜逆旅，楼头十五谁家女。可怜白马空儃伫，不见其人但闻语。
捉搦歌·其二
作者：李攀龙
朝代：明

东家女儿大狡狯，屋里烧香出墙外。供养世尊作佛会，愿得百媚无菑害。
捉搦歌·其四
作者：李攀龙
朝代：明

骏马凭陵粟在口，男儿精神钱在手。何不结伴日沽酒，出臂苍鹰使黄狗。
效应璩百一诗
作者：李攀龙
朝代：明

殽函命关谷，泾渭达黄河。终南既面列，沃野开其阿。帝王信佳丽，天府郁嵯峨。铜雀鸣云中，员阙夹丹霞。三秦盛西气，小戎乃遗歌。扬马翼炎光，流风激颓波。使臣典文字，执宪临群邪。春秋大校士，与世陈四科。祗役在末位，兴言念皇家。筐筴有玺书，翩翩为国华。
效阮公
作者：李攀龙
朝代：明

太清孔阳，元气絪缊。灵曜悬鉴，列宿垂文。威凤振羽，神龙作鳞。蕙兰幽郁，松桂轮囷。日照月临，天高气清。金支秀华，羽林翠旌。六驾龙秋，四牡鸾鸣。濯缨云汉，晞发增城。
效阮公·其一
作者：李攀龙
朝代：明

太清孔阳，元气絪缊。灵曜悬鉴，列宿垂文。威凤振羽，神龙作鳞。蕙兰幽郁，松桂轮囷。
效阮公·其二
作者：李攀龙
朝代：明

日照月临，天高气清。金支秀华，羽林翠旌。六驾龙秋，四牡鸾鸣。濯缨云汉，晞发增城。
早发钜鹿遇雨柬王侍御
作者：李攀龙
朝代：明
体裁：七言律诗

三晋关城暗雨中，九河岐路辨西东。鸣鸠乳燕村村急，白雾苍波岸岸通。旌旆低飞杨柳水，幰帷远受杏花风。邢台云暮泥堪畏，咫尺思君白玉骢。
早夏示殿卿
作者：李攀龙
朝代：明

长夏园林黄鸟来，百花春酒复新开。主人把酒听黄鸟，黄鸟一声酒一杯。湖上青山绕屋斜，萧条重枉使君车。到来纵遣柴门闭，只在东邻卖酒家。
早夏示殿卿·其一
作者：李攀龙
朝代：明

长夏园林黄鸟来，百花春酒复新开。主人把酒听黄鸟，黄鸟一声酒一杯。
早夏示殿卿·其二
作者：李攀龙
朝代：明

湖上青山绕屋斜，萧条重枉使君车。到来纵遣柴门闭，只在东邻卖酒家。
早夏示殿卿二首
作者：李攀龙
朝代：明

长夏园林黄鸟来，百花春酒复新开。人生把酒听黄鸟，黄鸟一声酒一杯。
早春元美公实访茂秦华严精舍同赋
作者：李攀龙
朝代：明

招提多病客，拥褐世间情。法自传灯得，诗先卓锡成。年光云树丽，春昼雨花明。若许东林住，还携漉酒生。
早春元美自大名见枉齐河
作者：李攀龙
朝代：明

如此春醪醉莫辞，中原携手即佳期。何人命驾能千里，与尔弹冠又一时。岳雪故应回匹练，江潮今复借褰帷。比来慷慨悲歌地，河朔风流更有谁。
早春寄元美
作者：李攀龙
朝代：明

蓟门霜雪意何如，回首风尘见索居。病后五陵春草色，愁中三辅使君书。时名转忆潘生拙，世事能令阮藉疏。最好拂衣江海上，故园戎马重踌躇。
早春寄吴使君
作者：李攀龙
朝代：明

十载风流动帝都，只今漂泊满江湖。那能万里褰帷处，不忆中原一病夫。从他白发病中生，浊酒宁知世上情。才到蓬蒿人自转，非干仲蔚欲逃名。越王台上草萋萋，楚客褰帷五马嘶。那意故人将锦字，春风吹到七闽西。五马遥临百粤春，汉家迁客虎符新。同时谏猎堪谁在，得领专城更几人。
早春寄吴使君·其一
作者：李攀龙
朝代：明

十载风流动帝都，只今漂泊满江湖。那能万里褰帷处，不忆中原一病夫。
早春寄吴使君·其三
作者：李攀龙
朝代：明

越王台上草萋萋，楚客褰帷五马嘶。那意故人将锦字，春风吹到七闽西。
早春寄吴使君·其二
作者：李攀龙
朝代：明

从他白发病中生，浊酒宁知世上情。才到蓬蒿人自转，非干仲蔚欲逃名。
早春寄吴使君·其四
作者：李攀龙
朝代：明

五马遥临百粤春，汉家迁客虎符新。同时谏猎堪谁在，得领专城更几人。
早春得汝思蜀中书
作者：李攀龙
朝代：明

万里谁传锦字回，楚天摇落正堪哀。扬舲巫峡江声合，立马岷峨雪色来。西极使星遥入部，中原人日好登台。莫言羽猎誇胡后，不数扬雄作赋才。
明下童曲
作者：李攀龙
朝代：明

走马上越桥，遗却黄金鞭。遥望射堂头，徘徊骄不前。赭白千里姿，斑骓八百馀。乘不独自去，日与陆郎俱。
明下童曲·其一
作者：李攀龙
朝代：明

走马上越桥，遗却黄金鞭。遥望射堂头，徘徊骄不前。
明下童曲·其二
作者：李攀龙
朝代：明

赭白千里姿，斑骓八百馀。乘不独自去，日与陆郎俱。
明溪篇二首赠周都阃
作者：李攀龙
朝代：明

明溪斜带越台高，远送清光照锦袍。势夺潮声雄鼓角，波分海色壮旌旄。浮云深控嫖姚骑，秋水常函别驾刀。翻恨普天无战斗，临觞不得更投醪。越台山下小江干，一曲遥开汉将坛。槎动星河天上下，阵成鱼鸟镜中看。戈鋋忽溢澄潭色，组练偏萦素渚寒。此日非熊应入梦，心随渭水到长安。
明溪篇二首赠周都阃·其一
作者：李攀龙
朝代：明

明溪斜带越台高，远送清光照锦袍。势夺潮声雄鼓角，波分海色壮旌旄。浮云深控嫖姚骑，秋水常函别驾刀。翻恨普天无战斗，临觞不得更投醪。
明溪篇二首赠周都阃·其二
作者：李攀龙
朝代：明

越台山下小江干，一曲遥开汉将坛。槎动星河天上下，阵成鱼鸟镜中看。戈鋋忽溢澄潭色，组练偏萦素渚寒。此日非熊应入梦，心随渭水到长安。
易水歌
作者：李攀龙
朝代：明

缭天兮白虹，萧萧兮北风。壮士怒兮易水飞，羽声激兮云不归。
春兴
作者：李攀龙
朝代：明

东南杀气日相缠，重忆先朝海晏年。使者自归沈璧马，将军谁起护楼船。旌旗愁动昆明色，大钺高悬蓟北天。坐使越裳来白雉，更追敌骑过燕然。
春兴
作者：李攀龙
朝代：明

短发黄尘里，浮生白日徂。诗名堪自见，经术敢相诬。荐列终才吏，逢迎岂壮图。有年轻召杜，不病足江湖。案牍将能事，文章敢具陈。跳梁看此物，隐几过时人。返照生残雨，浮云矫上春。夙心唯病免，不欲滞风尘。
春兴
作者：李攀龙
朝代：明

自泻金波满玉盘，使君沈醉不为难。新驮二七如花女，又向春风一笑看。
春兴·其一
作者：李攀龙
朝代：明

短发黄尘里，浮生白日徂。诗名堪自见，经术敢相诬。荐列终才吏，逢迎岂壮图。有年轻召杜，不病足江湖。
春兴·其二
作者：李攀龙
朝代：明

案牍将能事，文章敢具陈。跳梁看此物，隐几过时人。返照生残雨，浮云矫上春。夙心唯病免，不欲滞风尘。
春夜同元美子与子相过公实
作者：李攀龙
朝代：明

西山落日照金茎，北阙春阴覆禁城。湖海百年今夜酒，风尘五子异时情。和来白雪俱高唱，自附青云起大名。不独诸郎关象纬，真人应更为东行。
春夜许使君集送江生过谒李伯华太常江善鼓琴因句及之
作者：李攀龙
朝代：明

君家綵笔美名齐，客里瑶琴重解携。抱膝自高梁甫调，绝弦空老雍门啼。冰开华馆三鱼集，月出春城五马嘶。近报太常深作事，相逢应共醉如泥。
春日
作者：李攀龙
朝代：明

为客淹归骑，思家过断鸿。春衣花发后，寒食雨声中。生事羞人问，时名与众同。自甘郎署隐，不哭宦途穷。
春日自戏
作者：李攀龙
朝代：明

自从移疾后，谁谓主恩疏。每及山林士，天颜满荐书。
春日闲居
作者：李攀龙
朝代：明

即令关请谒，何用乞江湖。僻性终难狎，浮名本易污。杜门人事过，欹枕岁华徂。薄俗还堪畏，崎岖比宦途。白日移高枕，青山答放歌。病才宜偃蹇，老自厌婆娑。礼数诸生绝，交游二仲多。江湖春正满，更欲混渔蓑。药饵休官懒，蓬高谢客深。浊醪殊解事，高枕自知音。老大翻陵劲，文章岂陆沈。浮云终日在，潇洒竟何心。五羖功名薄，双龙羽翼乖。风尘凋短褐，雨雪闭高斋。惨淡幽人色，飞扬壮士怀。少年何太苦，妖冶事形骸。奉使谈经日，单车西入关。抡才牛口下，得士凤毛间。白雪千人失，黄河万里还。即今高卧处，犹不减商山。乞归君已见，削迹我何求。交态疏能变，时名久自休。中原来病色，万里入春愁。不是忘机客，还惊海上鸥。结舌论文地，甘心养拙年。朱门人自老，白雪调空传。世路蓬蒿外，浮名燕雀前。中原二三子，夙昔共周旋。病起独登台，春光万里来。浮沉还我辈，俯仰见人才。华发风尘过，青山雨雪开。浮云堪倚杖，落日好衔杯。漂零唯浊酒，落拓总狂生。彭泽差闻道，高阳横得名。罢来诗惨淡，卧久兴凄清。日对春湖色，潺湲懒濯缨。五柳㟙湖滨，先生隐是真。文章堪侧目，潦倒竟全身。何必论交地，长须纵酒人。即令东蹈海，断不混风尘。
春日闲居·其一
作者：李攀龙
朝代：明

即令关请谒，何用乞江湖。僻性终难狎，浮名本易污。杜门人事过，欹枕岁华徂。薄俗还堪畏，崎岖比宦途。
春日闲居·其七
作者：李攀龙
朝代：明

结舌论文地，甘心养拙年。朱门人自老，白雪调空传。世路蓬蒿外，浮名燕雀前。中原二三子，夙昔共周旋。
春日闲居·其三
作者：李攀龙
朝代：明

药饵休官懒，蓬高谢客深。浊醪殊解事，高枕自知音。老大翻陵劲，文章岂陆沈。浮云终日在，潇洒竟何心。
春日闲居·其九
作者：李攀龙
朝代：明

漂零唯浊酒，落拓总狂生。彭泽差闻道，高阳横得名。罢来诗惨淡，卧久兴凄清。日对春湖色，潺湲懒濯缨。
春日闲居·其二
作者：李攀龙
朝代：明

白日移高枕，青山答放歌。病才宜偃蹇，老自厌婆娑。礼数诸生绝，交游二仲多。江湖春正满，更欲混渔蓑。
春日闲居·其五
作者：李攀龙
朝代：明

奉使谈经日，单车西入关。抡才牛口下，得士凤毛间。白雪千人失，黄河万里还。即今高卧处，犹不减商山。
春日闲居·其八
作者：李攀龙
朝代：明

病起独登台，春光万里来。浮沉还我辈，俯仰见人才。华发风尘过，青山雨雪开。浮云堪倚杖，落日好衔杯。
春日闲居·其六
作者：李攀龙
朝代：明

乞归君已见，削迹我何求。交态疏能变，时名久自休。中原来病色，万里入春愁。不是忘机客，还惊海上鸥。
春日闲居·其十
作者：李攀龙
朝代：明

五柳㟙湖滨，先生隐是真。文章堪侧目，潦倒竟全身。何必论交地，长须纵酒人。即令东蹈海，断不混风尘。
春日闲居·其四
作者：李攀龙
朝代：明

五羖功名薄，双龙羽翼乖。风尘凋短褐，雨雪闭高斋。惨淡幽人色，飞扬壮士怀。少年何太苦，妖冶事形骸。
春日闻明卿之京为寄
作者：李攀龙
朝代：明

十载浮云傍逐臣，归来不改汉宫春。摩挲金马宫门外，谁识当时谏猎人。
春日韦氏园亭同元美赋
作者：李攀龙
朝代：明

春坞花冥冥，斜阳倒玉瓶。风尘犹傲吏，天地此空亭。共醉蓟云白，相看燕草青。我来吟泽畔，不是独为醒。藉草到流水，看花延落晖。客中过寒食，马上改春衣。移席青山出，开樽白鸟飞。天涯有朋好，能使宦情微。
春日韦氏园亭同元美赋·其一
作者：李攀龙
朝代：明

春坞花冥冥，斜阳倒玉瓶。风尘犹傲吏，天地此空亭。共醉蓟云白，相看燕草青。我来吟泽畔，不是独为醒。
春日韦氏园亭同元美赋·其二
作者：李攀龙
朝代：明

藉草到流水，看花延落晖。客中过寒食，马上改春衣。移席青山出，开樽白鸟飞。天涯有朋好，能使宦情微。
暴雨
作者：李攀龙
朝代：明

西来氛甚恶，夏至此何祥。雨伏千厓怒，风回万壑长。雷声盘暗牖，电影缠空梁。少选虹霓出，园林媚夕阳。
月
作者：李攀龙
朝代：明

不是山中月，谁能坐郁陶。蟾孤怜冻影，兔老爱霜毫。晕叠金波动，寒侵玉树高。为题团扇句，千里寄同袍。
朝退同子与望西霁雪怀南海梁公实广陵宗子相
作者：李攀龙
朝代：明

骑省秋来叹二毛，还将白雪向君操。千峰曙色开金掌，并马寒光照锦袍。空翠欲浮仙阙动，晴云犹傍帝城高。初疑大庾梅花发，忽忆扬州八月涛。
朝陵夜作
作者：李攀龙
朝代：明

上陵无不美，秋杪更宜看。风雨朝佳气，旌旗拥汉官。星流千嶂过，月出万松寒。倚马清钟外，新霜满玉鞍。
杂兴
作者：李攀龙
朝代：明

伯牙负高操，引曲辄入神。从师蹈东海，延颈四无人。洪波荡大壑，悲鸟方号群。白日坐失色，山林忽不分。精气一以变，此调得其真。世俗蔽闻见，千载递相因。遗世伎始妙，绝弦多苦辛。自非钟子期，古道难具陈。离朱不逆景，师旷不逆风。所用一以失，化为瞽与聋。辔策出大御，绳墨出巧工。顾眄即千里，结构临层穹。束手宁自甘，徇人道乃穷。良材出大国，群构集明堂。欂栌相支持，榱桷硕且长。飞栋郁云兴，高轩间重梁。众人称壮丽，输子起彷徨。柱小亦已挠，朽蠹处中央。迨天方晦阴，室家罗四厢。行者苦无休，居者歌慨慷。风雨一漂摇，不知僵路傍。良马踬路岐，善言踬嫌疑。称乐自云早，日月寝已驰。黄金不可作，美酒多所宜。清风响高唱，令德含妙辞。太元秉经纬，天地自生成。阴阳递消息，四时相虚盈。雷雨鼓神气，日月宣华英。絪缊交二仪，周流列五行。至和液甘露，盛德厌欃枪。唐虞且法象，明良熙穆清。垂衣御三事，大治无常名。翩何汉宫女，红妆郁荧荧。本自良家子，十五充后庭。是时得上意，宠至身逾轻。贵幸霸天下，妙丽倾人城。诏许领椒房，嫔御无不惊。唇如齧丹饴，齿如锵玉声。一当万乘主，常含中道情。绝色动千载，旦夕谁见明。美恶悬盛衰，弃置视合并。所以尹婕妤，顾盻失平生。诡时苦难遇，直道苦不华。挈瓶羸众口，绳墨矫群邪。所以上古人，工拙无常家。陆沈金马门，醉即据地歌。世久自相玩，为德一何多。在群既累生，孤贵亦失和。首阳与柳下，一龙复一蛇。同流虽所愿，迹迩心则遐。鸿鹄一以举，四海何悠悠。局促人间世，岂若远行游。明时不重至，中怀难久留。遇合成佞倖，美女多所仇。英雄既失据，片语解绸缪。所以孔仲尼，舍车即于浮。洞庭大张乐，千乘朝昆仑。在昔有行幸，轩穆一何尊。楼船下河东，羽卫览西垠。风起白云飞，陇首望中原。箫鼓发哀情，长驰晻回辕。入齧妃女唇，出接词客言。名马不受羁，足下有千里。黄鹄不受罗，羽翼就四海。贵贱自一身，出处无二轨。时利适愚夫，势衰蹶智士。祛长不揠臂，屦缩不截趾。陆沈人间世，悠悠日复尔。
杂兴
作者：李攀龙
朝代：明

鸿鹄摩苍天，万里一翱翔。回飙生羽翼，浮云为低昂。毕逋城上乌，黄口自成行。俛啄仰相嚇，徘徊腐鼠傍。大鱼鼓长鬐，捷若举帆幢。夜驱苍梧风，凌晨浮九江。怒击胥山涛，洪波为汹汹。本图运南溟，中更不相容。何言一失水，湖海难再逢。宁如涸辙鲋，斗水得所钟。江南有佳人，桃李蓊朱颜。宕子行从军，閒房重其关。明月一徘徊，形影自翩翩。秋气响罗帷，萧萧难独眠。凤栖十围干，龙翔九回流。圆景朝列宿，五岳尊陵丘。圣人膺大命，多士自相求。稷契功不刊，唐虞德无俦。神明盛驱使，衣裳美优游。诗书监二代，孔氏乃宗周。在昔纡天经，群后有绸缪。艰难戴王室，千载成咸休。长离自凤雏，天马乃龙子。文采成九苞，骨法本千里。箕颍出高人，岩穴有知己。抗迹唐虞庭，清风振薄鄙。南山有奇鸟，朝阳曜其文。下来兰池饮，罗网正纷员。虽复就长缨，徘徊怀不群。枳棘无安步，哀鸣激清云。翩翩西北风，萧萧枯桑林。登高使人望，秋气悲我心。丛台蔓寒草，易水清且深。当时燕赵士，慷慨有遗音。驾出蓟北门，东望元英宫。高台造浮云，碣石来悲风。客卿既裂地，战士亦论功。称系迁大吕，昭王气何雄。汶篁一不植，千里生飞蓬。逍遥临蓬池，言陟梁王台。还顾望大河，洪波渺悠哉。飞雪蔽中原，北风千里来。驰驱名利途，无骏不驽骀。精卫自微鸟，东海生尘埃。古今一旦暮，俯仰成兴衰。不见桑榆云，千里相蔽亏。黄金苦易尽，红颜安可为。如何膏粱士，拂拭使人悲。万事无不有，何言能自持。巢由乖世度，高行众人疑。俯仰在当路，得丧未可期。汤火煎太和，倾侧使神危。终身系罗网，失势还相欺。念我平生欢，临觞命妖姬。
杂兴·其一
作者：李攀龙
朝代：明

伯牙负高操，引曲辄入神。从师蹈东海，延颈四无人。洪波荡大壑，悲鸟方号群。白日坐失色，山林忽不分。精气一以变，此调得其真。世俗蔽闻见，千载递相因。遗世伎始妙，绝弦多苦辛。自非钟子期，古道难具陈。
杂兴·其一
作者：李攀龙
朝代：明
体裁：古风

鸿鹄摩苍天，万里一翱翔。回飙生羽翼，浮云为低昂。毕逋城上乌，黄口自成行。俛啄仰相吓，徘徊腐鼠傍。
杂兴·其一
作者：李攀龙
朝代：明

鸿鹄摩苍天，万里一翱翔。回飙生羽翼，浮云为低昂。毕逋城上乌，黄口自成行。俛啄仰相嚇，徘徊腐鼠傍。
杂兴·其七
作者：李攀龙
朝代：明

翩翩西北风，萧萧枯桑林。登高使人望，秋气悲我心。丛台蔓寒草，易水清且深。当时燕赵士，慷慨有遗音。
杂兴·其七
作者：李攀龙
朝代：明

诡时苦难遇，直道苦不华。挈瓶羸众口，绳墨矫群邪。所以上古人，工拙无常家。陆沈金马门，醉即据地歌。世久自相玩，为德一何多。在群既累生，孤贵亦失和。首阳与柳下，一龙复一蛇。同流虽所愿，迹迩心则遐。
杂兴·其三
作者：李攀龙
朝代：明

江南有佳人，桃李蓊朱颜。宕子行从军，閒房重其关。明月一徘徊，形影自翩翩。秋气响罗帷，萧萧难独眠。
杂兴·其三
作者：李攀龙
朝代：明

良材出大国，群构集明堂。欂栌相支持，榱桷硕且长。飞栋郁云兴，高轩间重梁。众人称壮丽，输子起彷徨。柱小亦已挠，朽蠹处中央。迨天方晦阴，室家罗四厢。行者苦无休，居者歌慨慷。风雨一漂摇，不知僵路傍。
杂兴·其九
作者：李攀龙
朝代：明

洞庭大张乐，千乘朝昆仑。在昔有行幸，轩穆一何尊。楼船下河东，羽卫览西垠。风起白云飞，陇首望中原。箫鼓发哀情，长驰晻回辕。入齧妃女唇，出接词客言。
杂兴·其九
作者：李攀龙
朝代：明

逍遥临蓬池，言陟梁王台。还顾望大河，洪波渺悠哉。飞雪蔽中原，北风千里来。驰驱名利途，无骏不驽骀。精卫自微鸟，东海生尘埃。
杂兴·其二
作者：李攀龙
朝代：明

大鱼鼓长鬐，捷若举帆幢。夜驱苍梧风，凌晨浮九江。怒击胥山涛，洪波为汹汹。本图运南溟，中更不相容。何言一失水，湖海难再逢。宁如涸辙鲋，斗水得所钟。
杂兴·其二
作者：李攀龙
朝代：明

离朱不逆景，师旷不逆风。所用一以失，化为瞽与聋。辔策出大御，绳墨出巧工。顾眄即千里，结构临层穹。束手宁自甘，徇人道乃穷。
杂兴·其五
作者：李攀龙
朝代：明

太元秉经纬，天地自生成。阴阳递消息，四时相虚盈。雷雨鼓神气，日月宣华英。絪缊交二仪，周流列五行。至和液甘露，盛德厌欃枪。唐虞且法象，明良熙穆清。垂衣御三事，大治无常名。
杂兴·其五
作者：李攀龙
朝代：明

长离自凤雏，天马乃龙子。文采成九苞，骨法本千里。箕颍出高人，岩穴有知己。抗迹唐虞庭，清风振薄鄙。
杂兴·其八
作者：李攀龙
朝代：明

驾出蓟北门，东望元英宫。高台造浮云，碣石来悲风。客卿既裂地，战士亦论功。称系迁大吕，昭王气何雄。汶篁一不植，千里生飞蓬。
杂兴·其八
作者：李攀龙
朝代：明

鸿鹄一以举，四海何悠悠。局促人间世，岂若远行游。明时不重至，中怀难久留。遇合成佞倖，美女多所仇。英雄既失据，片语解绸缪。所以孔仲尼，舍车即于浮。
杂兴·其六
作者：李攀龙
朝代：明

南山有奇鸟，朝阳曜其文。下来兰池饮，罗网正纷员。虽复就长缨，徘徊怀不群。枳棘无安步，哀鸣激清云。
杂兴·其六
作者：李攀龙
朝代：明

翩何汉宫女，红妆郁荧荧。本自良家子，十五充后庭。是时得上意，宠至身逾轻。贵幸霸天下，妙丽倾人城。诏许领椒房，嫔御无不惊。唇如齧丹饴，齿如锵玉声。一当万乘主，常含中道情。绝色动千载，旦夕谁见明。美恶悬盛衰，弃置视合并。所以尹婕妤，顾盻失平生。
杂兴·其十
作者：李攀龙
朝代：明

古今一旦暮，俯仰成兴衰。不见桑榆云，千里相蔽亏。黄金苦易尽，红颜安可为。如何膏粱士，拂拭使人悲。
杂兴·其十
作者：李攀龙
朝代：明

名马不受羁，足下有千里。黄鹄不受罗，羽翼就四海。贵贱自一身，出处无二轨。时利适愚夫，势衰蹶智士。祛长不揠臂，屦缩不截趾。陆沈人间世，悠悠日复尔。
杂兴·其十一
作者：李攀龙
朝代：明

万事无不有，何言能自持。巢由乖世度，高行众人疑。俯仰在当路，得丧未可期。汤火煎太和，倾侧使神危。终身系罗网，失势还相欺。念我平生欢，临觞命妖姬。
杂兴·其四
作者：李攀龙
朝代：明

凤栖十围干，龙翔九回流。圆景朝列宿，五岳尊陵丘。圣人膺大命，多士自相求。稷契功不刊，唐虞德无俦。神明盛驱使，衣裳美优游。诗书监二代，孔氏乃宗周。在昔纡天经，群后有绸缪。艰难戴王室，千载成咸休。
杂兴·其四
作者：李攀龙
朝代：明

良马踬路岐，善言踬嫌疑。称乐自云早，日月寝已驰。黄金不可作，美酒多所宜。清风响高唱，令德含妙辞。
李伯承谪亳州
作者：李攀龙
朝代：明

十载风流宠汉庭，一时才子见漂零。便从天上来真气，纵落人间亦客星。肯惜阳春回绿绮，自愁明月按青萍。江湖我辈堪犹若，差可扁舟问独醒。
李柱史蜀扇
作者：李攀龙
朝代：明

明月团圆掌上开，清风犹自洒西台。谁将一片峨眉雪，濯锦江寒万里来。
杜青州按察楚中
作者：李攀龙
朝代：明

东方千骑古诸侯，宪府新开大楚秋。北海清风犹满座，武昌明月更登楼。五云过郢朝佳气，三峡吞江拥上游。此地功名谁得似，君家元凯自荆州。
杨山人
作者：李攀龙
朝代：明

苕溪之水何泠泠，吴山一峰天目青。千林万壑子云亭，从他世人还解事，白头不厌太玄经。吴门市卒能逃名，长安贵人非其情。南山薄田春自耕，盛世为农亦足老，少年何用随诸生。千篚湖绵白雪开，满江稻色黄云来。山中客醉颔其颏，自言七十岩耕者，帝于我有何力哉。长裾不为王门宾，千金散尽江湖人。菰城一卧三十春，看尔红颜逐燕雀，终然白发行风尘。
杨山人·其一
作者：李攀龙
朝代：明

苕溪之水何泠泠，吴山一峰天目青。千林万壑子云亭，从他世人还解事，白头不厌太玄经。
杨山人·其三
作者：李攀龙
朝代：明

千篚湖绵白雪开，满江稻色黄云来。山中客醉颔其颏，自言七十岩耕者，帝于我有何力哉。
杨山人·其二
作者：李攀龙
朝代：明

吴门市卒能逃名，长安贵人非其情。南山薄田春自耕，盛世为农亦足老，少年何用随诸生。
杨山人·其四
作者：李攀龙
朝代：明

长裾不为王门宾，千金散尽江湖人。菰城一卧三十春，看尔红颜逐燕雀，终然白发行风尘。
杪秋同右史南山眺望
作者：李攀龙
朝代：明

南山有幽意，驾言此徘徊。湖波荡寒城，四座清光开。金天澄素景，秋气何悲哉。繁阴递白日，浮云间往来。落木飒中林，流飙激岩隈。朝昏上烟火，原隰被楼台。故乡无滞淫，世路多尘埃。念我平生欢，离思壮难裁。
杪秋同右史南山眺望
作者：李攀龙
朝代：明

青樽何处不蹉跎，白发相看一醉歌。坐久镜中悬片华，望来城上出双河。杉松半壁浮云满，砧杵千家落照多。纵使平台秋更好，故人犹恐未同过。回首飞鸿碣石标，清霜处处锦林凋。层岩倒映平湖净，积翠斜连粉堞遥。四海交游空老大，一时宾客更萧条。病来苦爱观涛赋，不分梁园此见招。
杪秋同右史南山眺望·其一
作者：李攀龙
朝代：明

青樽何处不蹉跎，白发相看一醉歌。坐久镜中悬片华，望来城上出双河。杉松半壁浮云满，砧杵千家落照多。纵使平台秋更好，故人犹恐未同过。
杪秋同右史南山眺望·其二
作者：李攀龙
朝代：明

回首飞鸿碣石标，清霜处处锦林凋。层岩倒映平湖净，积翠斜连粉堞遥。四海交游空老大，一时宾客更萧条。病来苦爱观涛赋，不分梁园此见招。
杪秋登太华山绝顶
作者：李攀龙
朝代：明

华顶苕荛四望开，正逢萧瑟气悲哉。黄河忽堕三峰下，秋色遥从万里来。北极风尘还郡国，中原日月自楼台。君王傥问仙人掌，愿上芙蓉露一杯。缥缈真探白帝宫，三峰此日为谁雄。苍龙半挂秦川雨，石马长嘶汉苑风。地敞中原秋色尽，天开万里夕阳空。平生突兀看人意，容尔深知造化功。太华高临万里看，中原秋色更漫漫。振衣瀑布青云湿，倚剑明星白日寒。东走峰阴摇砥柱，西来紫气属长安。自怜綵笔惊人在，只尺天开谒帝难。徙倚三峰峰上头，萧条万里见高秋。莲花直扑青天色，玉女常含白雪愁。树杪云霾沙漠气，岩前日晕汉江流。停杯一啸千年事，不拟人间说壮游。
杪秋登太华山绝顶
作者：李攀龙
朝代：明

缥渺真探白帝宫，三峰此日为谁雄。苍龙半挂秦川雨，石马长嘶汉苑风。地敞中原秋色尽，天开万里夕阳空。平生突兀看人意，容尔深知造化功。
杪秋登太华山绝顶·其一
作者：李攀龙
朝代：明

华顶苕荛四望开，正逢萧瑟气悲哉。黄河忽堕三峰下，秋色遥从万里来。北极风尘还郡国，中原日月自楼台。君王傥问仙人掌，愿上芙蓉露一杯。
杪秋登太华山绝顶·其三
作者：李攀龙
朝代：明

太华高临万里看，中原秋色更漫漫。振衣瀑布青云湿，倚剑明星白日寒。东走峰阴摇砥柱，西来紫气属长安。自怜綵笔惊人在，只尺天开谒帝难。
杪秋登太华山绝顶·其二
作者：李攀龙
朝代：明

缥缈真探白帝宫，三峰此日为谁雄。苍龙半挂秦川雨，石马长嘶汉苑风。地敞中原秋色尽，天开万里夕阳空。平生突兀看人意，容尔深知造化功。
杪秋登太华山绝顶·其四
作者：李攀龙
朝代：明

徙倚三峰峰上头，萧条万里见高秋。莲花直扑青天色，玉女常含白雪愁。树杪云霾沙漠气，岩前日晕汉江流。停杯一啸千年事，不拟人间说壮游。
枯鱼过河泣
作者：李攀龙
朝代：明

大鱼啖小鱼，小鱼啖虾䱉。虾䱉啖沮洳。啖多沮洳涸，请君肆中居。
柬元美
作者：李攀龙
朝代：明

偃蹇宁知病，今如药裹何。清斋山雨至，高枕夏云多。词赋芳颜妒，风尘壮志过。相怜谁最久，把臂此蹉跎。久矣疲朝谒，深惟傲吏情。临风看玉树，消渴望金茎。返照虹霓出，浮云驷马行。惭无枚叔赋，起尔蓟门城。
柬元美·其一
作者：李攀龙
朝代：明

偃蹇宁知病，今如药裹何。清斋山雨至，高枕夏云多。词赋芳颜妒，风尘壮志过。相怜谁最久，把臂此蹉跎。
柬元美·其二
作者：李攀龙
朝代：明

久矣疲朝谒，深惟傲吏情。临风看玉树，消渴望金茎。返照虹霓出，浮云驷马行。惭无枚叔赋，起尔蓟门城。
柬公实
作者：李攀龙
朝代：明

如何梅发后，更忆故园春。海上多归梦，天涯一病人。世情元惨淡，宦迹好逡巡。莫作鸿冥客，青云未可亲。
柬子相
作者：李攀龙
朝代：明

已负西山约，将无惜壮游。怀人当落日，卧病复清秋。时事君高枕，风尘我敝裘。加餐看物理，天地一虚舟。楚客秋多病，羁心私自怜。各天散朋好，八月见烽烟。白露寒砧下，青枫过雁前。岂应裁恨赋，写任故人传。
柬子相·其一
作者：李攀龙
朝代：明

已负西山约，将无惜壮游。怀人当落日，卧病复清秋。时事君高枕，风尘我敝裘。加餐看物理，天地一虚舟。
柬子相·其二
作者：李攀龙
朝代：明

楚客秋多病，羁心私自怜。各天散朋好，八月见烽烟。白露寒砧下，青枫过雁前。岂应裁恨赋，写任故人传。
柬张问甫使君
作者：李攀龙
朝代：明

裘马当时满汉关，故人谁不羡红颜。只今湖海穷相傍，可道风尘老自闲。伏枕此身惟浊酒，拂衣何处不青山。与君俱作漂零客，容易今年断往还。
柬徐子与
作者：李攀龙
朝代：明

吴姬半醉月当垆，握手王郎问酒徒。闻道君家双妾妾，一时同唱凤将雏。
桃花岭
作者：李攀龙
朝代：明

一度桃花岭，烟霞处处新。纵迷源上路，犹似武陵人。
楼上
作者：李攀龙
朝代：明

白云湖上白云还，浊酒新诗日日閒。无那满楼春雪色，教人常对玉函山。
止酒
作者：李攀龙
朝代：明

五柳先生漉酒巾，萧然东壁挂青春。远公此日应相笑，也学莲花社里人。
此儿行重寄明卿
作者：李攀龙
朝代：明

我闻南康大如斗，明卿佐理常什九。昨日中丞抗疏荐，贤声辄满朝廷口。豫章计吏入图事，爱君未敢援以手。小臣怜才上白状，相公良久疾其首。量移亦已从浩荡，不然径逐此儿走。谁知片言触忌讳，毕竟功名成掣肘。丈夫失意分自当，穷来傍人人避藏。苦我折腰骨太劲，看他伏谒项能强。纵令慢世无不可，似尔干时岂所长。莫作拂衣少年态，宦游须使及春阳。大舒楚歌小舒舞，是处江山好断肠。王郎至今栖北海，帐前万骑绿沈枪。
武太常贞母太常是遗腹子
作者：李攀龙
朝代：明

令子清标领太常，持衡东省旧为郎。才因藻镜知秋水，胎本明珠产夜光。天上旌旂悬日月，人间竹帛映冰霜。虽然燕赵多奇士，已让高风在北堂。
殷太史正甫至自太山为赠
作者：李攀龙
朝代：明

明堂天子昔登坛，御道风流拥汉官。海色迥临三观动，春阴不散五松寒。白云忽向封中出，玉牒谁从箧里看。此日满朝求禅草，相如早晚入长安。
殷洗马诞子值今上登极日
作者：李攀龙
朝代：明

词臣三命侍经筵，圣主龙飞蓟北天。珠借星辰堪并出，弧随日月更新悬。一毛深照衔图夜，千里长怀托乘年。共讶玉堂分气色，兼城重喜得蓝田。
殿卿乞酒作此寄报
作者：李攀龙
朝代：明

遥传锦札雁池来，问我看春醉几回。消渴未能常傍酒，乞君携客上平台。新开金掌露华香，赠尔梁园唤客尝。酒赋若还遗此品，可须浮白劳邹阳。
殿卿乞酒作此寄报·其一
作者：李攀龙
朝代：明

遥传锦札雁池来，问我看春醉几回。消渴未能常傍酒，乞君携客上平台。
殿卿乞酒作此寄报·其二
作者：李攀龙
朝代：明

新开金掌露华香，赠尔梁园唤客尝。酒赋若还遗此品，可须浮白劳邹阳。
殿卿别业
作者：李攀龙
朝代：明

负郭田荒劝客耕，邻家酒熟任逢迎。只今何异吴门卒，枉杀梁鸿变姓名。床头诗草日生尘，架上长裾懒着身。自讶闭门无一事，春来拟作纬萧人。
殿卿别业·其一
作者：李攀龙
朝代：明

负郭田荒劝客耕，邻家酒熟任逢迎。只今何异吴门卒，枉杀梁鸿变姓名。
殿卿别业·其二
作者：李攀龙
朝代：明

床头诗草日生尘，架上长裾懒着身。自讶闭门无一事，春来拟作纬萧人。
殿卿示乐府序小诗报
作者：李攀龙
朝代：明

知音千载事，君适赏心同。从此三都赋，人传左太冲。
殿卿至
作者：李攀龙
朝代：明

骏马何当出，金高郭隗台。云中春酒熟，书后故人来。白首文章事，青云王伯才。谁为一知己，念子正悠哉。
毛刺史姑蔑高斋
作者：李攀龙
朝代：明

武陵看花处，二仲得相闻。雨白闽天合，山青越徼分。书声散秋瀑，翰墨染春云。府檄何年事，犹馀猿鹤群。
毛封君
作者：李攀龙
朝代：明

公家安在蓟门城，出入渔阳结客行。经学并驱韩太傅，辞华脱颖赵先生。丈人不作雄边老，令子还高秉宪名。此日衣冠看甚伟，也知黄绮负馀情。
求志园
作者：李攀龙
朝代：明

吴门有奇士，二弟偕好修。鞍马照红颜，往来长者游。带剑何良绮，垂缨亦绸缪。岂不揽豪贤，我志非所求。驾言旋北郭，灌园依一丘。白云荡虚壑，馀映翻寒流。置酒临高台，邈焉怀其俦。鸿鹄既云举，千里常悠悠。清风动帷幕，皎月光沉浮。读书见古人，鸣琴调逾幽。无取广川观，昔在汉阴叟。天子御飞轩，龙蠖时乃瘳。回首望中原，壮心未可收。
汝宁徐使君
作者：李攀龙
朝代：明

汝海清秋四望开，白云长在景夷台。已知千载无枚叔，谁爱风流汉署才。使君为政杂风骚，绕郡青山照彩毫。不是赋成相倡和，那须更署范功曹。天子分符汉省郎，风烟汝颍更相望。府中但得平舆吏，他郡从教下凤凰。鸿陂东注汝阳城，太守乘春出劝耕。童子但须骑竹马，夹车休唱芋魁羹。水如垂瓠抱城流，西望千山入楚秋。帝谓使君终长者，褰帷不必更闽州。高斋卧理簿书闲，掾吏裁诗日往还。片月不离桐柏水，白云偏傍弋阳山。高盖崚嶒驾楚云，骖驔五马五花文。汉庭此日推经术，可是寻常作使君。千骑如云汝水滨，铜符黻冕一时新。身为汉主分忧吏，何必龚黄好让人。三河名郡郁如林，治行看君结主深。但使便宜长得请，守臣无意赐黄金。解道文章老自知，中原病客重相思。故人寥落看如此，再领专城岂后时。
汝宁徐使君·其一
作者：李攀龙
朝代：明

汝海清秋四望开，白云长在景夷台。已知千载无枚叔，谁爱风流汉署才。
汝宁徐使君·其七
作者：李攀龙
朝代：明

高盖崚嶒驾楚云，骖驔五马五花文。汉庭此日推经术，可是寻常作使君。
汝宁徐使君·其三
作者：李攀龙
朝代：明

天子分符汉省郎，风烟汝颍更相望。府中但得平舆吏，他郡从教下凤凰。
汝宁徐使君·其九
作者：李攀龙
朝代：明

三河名郡郁如林，治行看君结主深。但使便宜长得请，守臣无意赐黄金。
汝宁徐使君·其二
作者：李攀龙
朝代：明

使君为政杂风骚，绕郡青山照彩毫。不是赋成相倡和，那须更署范功曹。
汝宁徐使君·其五
作者：李攀龙
朝代：明

水如垂瓠抱城流，西望千山入楚秋。帝谓使君终长者，褰帷不必更闽州。
汝宁徐使君·其八
作者：李攀龙
朝代：明

千骑如云汝水滨，铜符黻冕一时新。身为汉主分忧吏，何必龚黄好让人。
汝宁徐使君·其六
作者：李攀龙
朝代：明

高斋卧理簿书闲，掾吏裁诗日往还。片月不离桐柏水，白云偏傍弋阳山。
汝宁徐使君·其十
作者：李攀龙
朝代：明

解道文章老自知，中原病客重相思。故人寥落看如此，再领专城岂后时。
汝宁徐使君·其四
作者：李攀龙
朝代：明

鸿陂东注汝阳城，太守乘春出劝耕。童子但须骑竹马，夹车休唱芋魁羹。
汝思见过林亭
作者：李攀龙
朝代：明

五柳阴阴逼酒清，一杯须见故人情。明朝马上听黄鸟，不似樽前唤友声。自买南山种秫田，几回留客瓮头眠。与君今日拚沈醉，莫笑陶家乏酒钱。
汝思见过林亭·其一
作者：李攀龙
朝代：明

五柳阴阴逼酒清，一杯须见故人情。明朝马上听黄鸟，不似樽前唤友声。
汝思见过林亭·其二
作者：李攀龙
朝代：明

自买南山种秫田，几回留客瓮头眠。与君今日拚沈醉，莫笑陶家乏酒钱。
江上赠郭第欧大任
作者：李攀龙
朝代：明

元年飞雪度维扬，此日秋风复故乡。总为郭君纡綵缆，况逢欧冶说干将。回看京口孤城转，坐拥江流万里长。以尔相从诸子后，新知得似丈人狂。
汪中丞台火救者独以剑出弹铗而歌和以相吊
作者：李攀龙
朝代：明

中丞台火照闽方，客有千金剑一装。赖是龙蛇先自起，忽然风雨为深藏。逃形疑入延津水，厌影犹含北斗光。报国片心还独在，逾看鳞甲动冰霜。
汪员外移水部时城京师汪为植
作者：李攀龙
朝代：明

闻有金城役，抡兹水部才。中原忧被发，使者咏于䰄。睥睨燕山接，风云瀚海来。悬知胡骑遁，天子宴蓬莱。
河中之水歌
作者：李攀龙
朝代：明

河中之水流迢迢，洛阳女儿名娇娆。娇娆十三称绝色，十四怀春未可挑。才梳堕髻即殊众，怕逐时人斗小腰。学成织锦机犹涩，解度新声瑟懒调。日出采桑城东路，路傍桃李花飘姚。左手提笼丝作系，右手攀花折其条。国卿下装不复顾，使君五马徒相邀。董家高楼一百尺，归来谁见倚逍遥。
泾州
作者：李攀龙
朝代：明

回磴层云上，孤城返照间。人烟趋白阪，睥睨走青山。刍粟浮泾下，旌旗度陇还。时看乘障吏，车马出萧关。
浪淘沙·汨罗夜泊
作者：李攀龙
朝代：明
体裁：词

风雨夜来多。暗渡湘罗。冷烟凝露蘸清波。隔浦残灯明半灭，满地渔蓑。三载几回过。壮志消磨。芦花深处楚人歌。大半离骚经里意，音韵阿那。
浪淘沙·湘罗夜泊
作者：李攀龙
朝代：明
体裁：词

风雨夜来多。暗度湘罗。冷烟凝露蘸清波。閒浦残灯半明灭，满地渔蓑。三载几回过。壮志消磨。芦花深处楚人歌。大半骚经句中意，音韵阿那。
涌泉庵
作者：李攀龙
朝代：明

锦阳川上女僧家，红树萧萧白日斜。弟子如云人不见，可怜秋老玉莲花。
渡易水赠伯承
作者：李攀龙
朝代：明

匕首腰间鸣，萧萧北风起。平生壮士心，可以照寒水。
渡滹沱
作者：李攀龙
朝代：明

滹沱来不极，晓色荡孤城。击楫中流过，褰帷下吏情。天衔纡岸转，日上大波行。独在知津后，风尘见濯缨。
游仙曲
作者：李攀龙
朝代：明

一听黄竹写歌钟，人醉秦台十二重。琪树花开巢孔雀，瑶池水煖出芙蓉。
湖就姑曲
作者：李攀龙
朝代：明

北游赤山湖，遥望中芙蓉。裁衣赠大姑，大姑舞白鸠。仲姑渌水歌，不共小姑愁。
漫成
作者：李攀龙
朝代：明

有酒但须饮，无世不可避。方其潦倒时，何与傍人事。翟公既罢官，人弃理亦贱。殷勤莫署门，交情不必见。
漫成·其一
作者：李攀龙
朝代：明

有酒但须饮，无世不可避。方其潦倒时，何与傍人事。
漫成·其二
作者：李攀龙
朝代：明

翟公既罢官，人弃理亦贱。殷勤莫署门，交情不必见。
灌甫东陂宴
作者：李攀龙
朝代：明

王孙古城隅，东陂托偃仰。回薄始蓊杂，高台忽峻敞。风波一以交，沦漪恣遐放。列雉翳中流，返照幕鱼网。曲磴盘层阴，清房殷清响。并逸金谷韵，兼诣濮阳赏。恢台戒隆曦，披发命吾党。美酒涤烦嚣，泠言发神爽。至今河朔人，垂声得倜傥。直置病游梁，为心任独往。
灵隐寺同吴马二公作
作者：李攀龙
朝代：明

武林台殿敞诸天，建自咸和第几年。才到上方双涧合，飞来何处一峰悬。梵音动杂江潮转，灯影长含海日传。所以龙宫称绝胜，骊珠交映使君前。
烟霞岭
作者：李攀龙
朝代：明

烟霞不隔洞天遥，佛影千岩散寂寥。绝壁倒衔沧海照，一峰高映赤城标。白云家在时堪驻，紫气山深夜自朝。莫被藤萝迷出入，相逢终日少渔樵。
燕京篇
作者：李攀龙
朝代：明

燕京豪侠地，杯酒为君陈。双阙西山下，诸陵北海滨。蓟门行雨雪，黍谷变阳春。驺衍初临碣，荆轲故入秦。黄金来骏马，白璧售佳人。定鼎还先帝，千年正紫宸。
燕歌行
作者：李攀龙
朝代：明

秋风萧瑟吹我裳，蟋蟀寥寥啼我床。出门四顾非故乡，谁能客游不断肠。短歌微吟激繁霜，浮云千里一彷徨。仰看明月流清光，二十八宿罗成行。高台非阁遥相望，河汉纵横难为梁。胡马北鸣雁南翔，忧来不知从何方。慊慊伏枕聊自当，涕从中零安得防，岂不怀归道阻长。会日苦少别日多，为君盛年行蹉跎。忧来援琴聊短歌，羽声慷慨调不和。悲风四起扬尘沙，浮云摧颓互相加。人生奄忽若春华，谁家客游常无家。中曲不觉泪滂沱，揽衣出户夜如何。众星历历月低河，鸿雁嗷嗷鸣相过，欲往从之畏蔚罗。
燕歌行·其一
作者：李攀龙
朝代：明

秋风萧瑟吹我裳，蟋蟀寥寥啼我床。出门四顾非故乡，谁能客游不断肠。短歌微吟激繁霜，浮云千里一彷徨。仰看明月流清光，二十八宿罗成行。高台非阁遥相望，河汉纵横难为梁。胡马北鸣雁南翔，忧来不知从何方。慊慊伏枕聊自当，涕从中零安得防，岂不怀归道阻长。
燕歌行·其二
作者：李攀龙
朝代：明

会日苦少别日多，为君盛年行蹉跎。忧来援琴聊短歌，羽声慷慨调不和。悲风四起扬尘沙，浮云摧颓互相加。人生奄忽若春华，谁家客游常无家。中曲不觉泪滂沱，揽衣出户夜如何。众星历历月低河，鸿雁嗷嗷鸣相过，欲往从之畏蔚罗。
王中丞破敌辽阳凯歌四章
作者：李攀龙
朝代：明

匈奴十万寇辽阳，汉将飞来入战场。直取单于归阙下，论功那更数名王。万里横行大破胡，沙场西北汉军孤。不因骠骑能深入，知有阴山瀚海无。再领楼船护海滨，三持节钺扫边尘。怪来长得君王宠，自是麒麟阁上人。中丞万马下榆关，拂海旌旗破敌还。幕府秋阴连杀气，散为风雨暗燕山。
王中丞破敌辽阳凯歌四章·其一
作者：李攀龙
朝代：明

匈奴十万寇辽阳，汉将飞来入战场。直取单于归阙下，论功那更数名王。
王中丞破敌辽阳凯歌四章·其三
作者：李攀龙
朝代：明

再领楼船护海滨，三持节钺扫边尘。怪来长得君王宠，自是麒麟阁上人。
王中丞破敌辽阳凯歌四章·其二
作者：李攀龙
朝代：明

万里横行大破胡，沙场西北汉军孤。不因骠骑能深入，知有阴山瀚海无。
王中丞破敌辽阳凯歌四章·其四
作者：李攀龙
朝代：明

中丞万马下榆关，拂海旌旗破敌还。幕府秋阴连杀气，散为风雨暗燕山。
王明君吟
作者：李攀龙
朝代：明

我本良家子，承恩入汉宫。光彩射绮罗，语笑生春风。君王希召幸，在远谁为通。汉宫三十六，处处种梧桐。美女八千名，各各分当熊。黄金买颜色，丹青多益工。宁知佳丽人，不出所图中。黄金犹粪土，丹青复何功。颜色非可恃，粉黛故难同。因念长门赋，夙昔亦相蒙。君王宠自娱，贱妾以和戎。岂惜贱妾去，但惜长门空。涕泣顾长门，从此逐秋蓬。
琅琊王歌
作者：李攀龙
朝代：明

阳春二三月，单衫绣裲裆。系马临大道，值女行采桑。炎天五六月，挈枕逐阴凉。絺服不掩体，唤女汲寒浆。初寒八九月，银烛照高堂。端然坐不睡，看女织流黄。盛冬十一月，调笑酒垆傍。玉壶出纤手，索女弄丝簧。主人但置酒，烹肥击其鲜。男儿好还乡，不愿持一钱。孤儿当门泣，门外霜皓皓。今年许裁襦，兄但视其嫂。骏马似人长，金鞭五尺强。往来渭桥上，琅琊大道王。新买五尺刀，摩挲不离手。但来看此物，军中谁更有。
琅琊王歌·其一
作者：李攀龙
朝代：明

阳春二三月，单衫绣裲裆。系马临大道，值女行采桑。
琅琊王歌·其七
作者：李攀龙
朝代：明

骏马似人长，金鞭五尺强。往来渭桥上，琅琊大道王。
琅琊王歌·其三
作者：李攀龙
朝代：明

初寒八九月，银烛照高堂。端然坐不睡，看女织流黄。
琅琊王歌·其二
作者：李攀龙
朝代：明

炎天五六月，挈枕逐阴凉。絺服不掩体，唤女汲寒浆。
琅琊王歌·其五
作者：李攀龙
朝代：明

主人但置酒，烹肥击其鲜。男儿好还乡，不愿持一钱。
琅琊王歌·其八
作者：李攀龙
朝代：明

新买五尺刀，摩挲不离手。但来看此物，军中谁更有。
琅琊王歌·其六
作者：李攀龙
朝代：明

孤儿当门泣，门外霜皓皓。今年许裁襦，兄但视其嫂。
琅琊王歌·其四
作者：李攀龙
朝代：明

盛冬十一月，调笑酒垆傍。玉壶出纤手，索女弄丝簧。
瑶池谣
作者：李攀龙
朝代：明

白云在山，亦洽而野。予归三年，将顾见女。
留别元美辈四子
作者：李攀龙
朝代：明

华发西来谒帝游，风尘莫问使人愁。但看词赋青云色，不尽江河白日流。杯酒千山回大漠，春花五马入邢州。黄金愧我无经术，归去冥鸿未可求。
留别吴舍人
作者：李攀龙
朝代：明

舍人书札五云开，应笑风尘减吏才。池上凤凰今不见，何因得下郡城来。襜帷明日罢朝天，拟向风尘避少年。君自楚人谙故事，于今白雪有谁传。蓟门春色送归愁，楚客思家属倦游。借问何人赋摇落，白云依旧洞庭秋。
留别吴舍人·其一
作者：李攀龙
朝代：明

舍人书札五云开，应笑风尘减吏才。池上凤凰今不见，何因得下郡城来。
留别吴舍人·其三
作者：李攀龙
朝代：明

蓟门春色送归愁，楚客思家属倦游。借问何人赋摇落，白云依旧洞庭秋。
留别吴舍人·其二
作者：李攀龙
朝代：明

襜帷明日罢朝天，拟向风尘避少年。君自楚人谙故事，于今白雪有谁传。
留别子与
作者：李攀龙
朝代：明

从君几醉燕京酒，旧游花月回白首。相看零落眼中人，二子河梁重携手。忆昨青山坐西署，于今此事成不朽。交态萧条尔自谙，浮名惨淡吾何有。争道贤豪拥上林，华阳台馆尽黄金。长卿词赋徒壁立，曼倩佯狂合陆沉。平生得意向知己，常将颜色当同心。北望诸陵一拊髀，悲风千里来寒阴。春草如云覆四野，我行逶迟五其马。十载为郎愿已违，出门况复悠悠者。汉臣犹未老冯唐，每饭岂忘钜鹿下。岁晚江湖梦独遥，秋深鸿雁书堪把。
留别子与子相明卿元美
作者：李攀龙
朝代：明

青云如旧满燕关，病客风尘且自还。到日郡斋春酒熟，城头何限太行山。使君千骑自东方，回首春云五凤凰。此日主恩曾不浅，还容长孺卧淮阳。总为风尘去住难，黄金台上醉相看。翛然落日离歌起，忽尔燕山白雪寒。莫道休官意不真，三年为郡苦风尘。青云纵有怜才客，白眼终非解事人。
留别子与子相明卿元美·其一
作者：李攀龙
朝代：明

青云如旧满燕关，病客风尘且自还。到日郡斋春酒熟，城头何限太行山。
留别子与子相明卿元美·其三
作者：李攀龙
朝代：明

总为风尘去住难，黄金台上醉相看。翛然落日离歌起，忽尔燕山白雪寒。
留别子与子相明卿元美·其二
作者：李攀龙
朝代：明

使君千骑自东方，回首春云五凤凰。此日主恩曾不浅，还容长孺卧淮阳。
留别子与子相明卿元美·其四
作者：李攀龙
朝代：明

莫道休官意不真，三年为郡苦风尘。青云纵有怜才客，白眼终非解事人。
留子与署中
作者：李攀龙
朝代：明

杭城落月早潮生，宪府松杉风乱鸣。伏枕待三从劾免，移文满百不留行。何人更许弹冠会，唯尔还堪倒屣迎。十载寒温无长物，一时出处有馀情。酒斟白玉吴姬色，赋掷黄金楚客声。大抵冥鸿心自远，曾来老骥气难平。浮云在昔悬秦望，北斗依然捧汉京。吏挟江湖才是傲，交论冰雪未为清。官联西省闻题柱，家本同乡见请缨。谁似两朝衔宠遇，它如群少失纵横。樽前且抗持螯手，世上空传染翰名。须听松杉风再起，晚潮乘月到杭城。
病中答寄殿卿
作者：李攀龙
朝代：明

大梁车骑日如云，客散夷门酒半醺。更向古人论意气，不知谁似信陵君。
病中赠殿卿
作者：李攀龙
朝代：明

夜来殊不病，那得似维摩。玄度谈名理，支公奈尔何。玉兔操金杵，谁知捣药年。岂应天上住，不有病神仙。
病中赠殿卿·其一
作者：李攀龙
朝代：明

夜来殊不病，那得似维摩。玄度谈名理，支公奈尔何。
病中赠殿卿·其二
作者：李攀龙
朝代：明

玉兔操金杵，谁知捣药年。岂应天上住，不有病神仙。
病苏忆王徐二子
作者：李攀龙
朝代：明

伏枕高楼白日徂，梦回春色杳相扶。风流转觉中原尽，海岳惊看我辈孤。寒雪千山双鬓老，浮云万里尺书无。也知俱壮观涛兴，只是漂零不可呼。
病间荅许殿卿
作者：李攀龙
朝代：明

病客高斋黯澹生，何来一札大梁城。梦回沧海风云色，春落黄河雨雪声。伏枕自须疑慢世，曳裾兼亦似逃名。可知枚马元同调，谁见千秋出处情。
登华不注山送公瑕
作者：李攀龙
朝代：明

鸿雁高飞木叶丹，逍遥台上一凭阑。浮云不动孤峰起，落日长临二水寒。多病故人书未达，中原秋色醉相看。预愁匹练江南道，极目吴门驻马难。
登省中楼
作者：李攀龙
朝代：明

萧瑟赋悲哉，西山爽气开。白云海色断，落日秋阴来。砧高长乐苑，雁下华阳台。如何此时望，客思转难裁。
登省中楼望西山晴雪
作者：李攀龙
朝代：明

忽见西山雪，高楼重倚阑。数峰城上出，落日署中寒。佳色繁天㐲，清光切露盘。小臣操郢曲，愿献圣人看。
登邢台
作者：李攀龙
朝代：明

郡斋西北有邢台，落日登临醉眼开。春树万家漳水上，白云千载太行来。孤城自老风尘色，傲吏终惭岳牧才。便觉旧游非浪迹，至今鸿雁蓟门回。
登黄榆马陵诸山是太行绝顶处
作者：李攀龙
朝代：明

太行山色倚㠝岏，绝顶清秋万里看。地坼黄河趋碣石，天回紫塞抱长安。悲风大壑飞流折，白日千厓落木寒。向夕振衣来朔雨，关门萧瑟罢凭栏。西岭秋高大陆前，马陵寒影踏遥天。群峰不断浮云色，绝嶂长留落日悬。地险关门衔急峡，山奇削壁挂飞泉。何人更遇青泥饭，有客空歌白石篇。西来山色照邢襄，北走并州拥大荒。巨麓秋阴沙渺渺，石门寒气雨苍苍。天边睥睨悬句注，树杪飞流挂浊漳。摇落故人堪极目，朔风千里白云翔。千峰郡閤望嵯峨，此日褰帷按塞过。落木悲风鸿雁下，白云秋色太行多。山连大陆蟠三晋，水划中原散九河。回首蓟门高杀气，羽林诸将在横戈。
登黄榆马陵诸山是太行绝顶处
作者：李攀龙
朝代：明

黄榆高不极，临眺亦奇哉。河势中原坼，山形上党来。白云横塞断，寒峡倚天开。摇落清秋色，多惭作赋才。不尽寒云外，青峰落照多。秋阴生大卤，木叶下滹沱。巨壑藏风雨，飞梁挂薜萝。重关三辅地，跃马意如何。振衣岩木下，倚杖白云层。落日悬狐塞，清秋度马陵。千峰寒自出，大泽莽相仍。左瞰邢襄郡，分符忆股肱。秋色自冥冥，风烟接井陉。关门开落日，山路出寒星。太守方乘障，清时敢勒铭。杉松回朔气，哀壑未堪听。
登黄榆马陵诸山是太行绝顶处·其一
作者：李攀龙
朝代：明

太行山色倚㠝岏，绝顶清秋万里看。地坼黄河趋碣石，天回紫塞抱长安。悲风大壑飞流折，白日千厓落木寒。向夕振衣来朔雨，关门萧瑟罢凭栏。
登黄榆马陵诸山是太行绝顶处·其一
作者：李攀龙
朝代：明

黄榆高不极，临眺亦奇哉。河势中原坼，山形上党来。白云横塞断，寒峡倚天开。摇落清秋色，多惭作赋才。
登黄榆马陵诸山是太行绝顶处·其三
作者：李攀龙
朝代：明

振衣岩木下，倚杖白云层。落日悬狐塞，清秋度马陵。千峰寒自出，大泽莽相仍。左瞰邢襄郡，分符忆股肱。
登黄榆马陵诸山是太行绝顶处·其三
作者：李攀龙
朝代：明

西来山色照邢襄，北走并州拥大荒。巨麓秋阴沙渺渺，石门寒气雨苍苍。天边睥睨悬句注，树杪飞流挂浊漳。摇落故人堪极目，朔风千里白云翔。
登黄榆马陵诸山是太行绝顶处·其二
作者：李攀龙
朝代：明

不尽寒云外，青峰落照多。秋阴生大卤，木叶下滹沱。巨壑藏风雨，飞梁挂薜萝。重关三辅地，跃马意如何。
登黄榆马陵诸山是太行绝顶处·其二
作者：李攀龙
朝代：明

西岭秋高大陆前，马陵寒影踏遥天。群峰不断浮云色，绝嶂长留落日悬。地险关门衔急峡，山奇削壁挂飞泉。何人更遇青泥饭，有客空歌白石篇。
登黄榆马陵诸山是太行绝顶处·其四
作者：李攀龙
朝代：明

千峰郡閤望嵯峨，此日褰帷按塞过。落木悲风鸿雁下，白云秋色太行多。山连大陆蟠三晋，水划中原散九河。回首蓟门高杀气，羽林诸将在横戈。
登黄榆马陵诸山是太行绝顶处·其四
作者：李攀龙
朝代：明

秋色自冥冥，风烟接井陉。关门开落日，山路出寒星。太守方乘障，清时敢勒铭。杉松回朔气，哀壑未堪听。
白云谣
作者：李攀龙
朝代：明

白云在天，山陵逶迤。率彼东土，诸夏间之。将子能来。
白头
作者：李攀龙
朝代：明

青如雪中柏，凿如水中石。自君有两意，事事非畴昔。畴昔共绸缪，何尝不胶漆。今日不胶漆，明日即参商。东西大道上，车马遥相望。新人此一时，故人彼一时。难将故人意，持与新人知。非不结同心，人情中道还。白头百年期，岂作斗酒间。云汉何绳绳，星宿何累累。意气一以失，黄金不可为。决如溃防川，绝如蹶张弦。有亲相推与，无亲私自怜。
白石郎曲
作者：李攀龙
朝代：明

郎之徕，何纷员。车以清风马以云。前有明姑后道君。石子如弹丸，累累江之渚。有郎独自居，艳于十五女。
白石郎曲·其二
作者：李攀龙
朝代：明

石子如弹丸，累累江之渚。有郎独自居，艳于十五女。
白纻舞歌
作者：李攀龙
朝代：明

华镫参差月舒光，笛箫笙竽琴瑟张。馆娃窈窕夜未央，西施起舞属吴王。白纻飒沓零繁霜，浮云绰约凝且翔。将绝复引歌为长，回身急入促管藏。扬跗摩趺匝洞房，流风徘徊生绣裳。答桴应节蹈鼓行，挺钗欲堕复不遑。罗袖缭绕满中堂，与志变化无恒常。诸工竞写忽已忘，迁延就次进羽觞。二八齐容罗象筵，激楚之结独秀先。白纻萧索阳春前，回风飞雪相流连。玉腕缭绕萦繁弦，朱唇宛转含蹁跹。将行复却私自怜，愿君蹋歌及盛年。春日荏苒花落英，吴姬起舞媚前楹。回身顿趾迅且轻，纤尘暗暧不及生。投袂一转激楚成，徘徊复进为新声。二八敛手停鸣筝，中曲再变豪竹惊。如矜若怨意未明，馀姿逸态犹纵横。妙技绝世色倾城，谁能顾盻感人情。双袖徐起若有思，逸态一放横难持。淫衍诘屈纷陆离，流纨曳縠风委迤。萦尘逗节利屣施，纡形赴曲影不知。纤腰欲结行缀移，众变沓至生繁姿。踌躇中止人尽疑，浮腾绝迹称神奇。游精荡志君自治，大乐万岁远如期。
白纻舞歌·其一
作者：李攀龙
朝代：明

华镫参差月舒光，笛箫笙竽琴瑟张。馆娃窈窕夜未央，西施起舞属吴王。白纻飒沓零繁霜，浮云绰约凝且翔。将绝复引歌为长，回身急入促管藏。扬跗摩趺匝洞房，流风徘徊生绣裳。答桴应节蹈鼓行，挺钗欲堕复不遑。罗袖缭绕满中堂，与志变化无恒常。诸工竞写忽已忘，迁延就次进羽觞。
白纻舞歌·其三
作者：李攀龙
朝代：明

春日荏苒花落英，吴姬起舞媚前楹。回身顿趾迅且轻，纤尘暗暧不及生。投袂一转激楚成，徘徊复进为新声。二八敛手停鸣筝，中曲再变豪竹惊。如矜若怨意未明，馀姿逸态犹纵横。妙技绝世色倾城，谁能顾盻感人情。
白纻舞歌·其二
作者：李攀龙
朝代：明

二八齐容罗象筵，激楚之结独秀先。白纻萧索阳春前，回风飞雪相流连。玉腕缭绕萦繁弦，朱唇宛转含蹁跹。将行复却私自怜，愿君蹋歌及盛年。
白纻舞歌·其四
作者：李攀龙
朝代：明

双袖徐起若有思，逸态一放横难持。淫衍诘屈纷陆离，流纨曳縠风委迤。萦尘逗节利屣施，纡形赴曲影不知。纤腰欲结行缀移，众变沓至生繁姿。踌躇中止人尽疑，浮腾绝迹称神奇。游精荡志君自治，大乐万岁远如期。
白雪楼
作者：李攀龙
朝代：明

伏枕空林积雨开，旋因起色一登台。大清河抱孤城转，长白山邀返照回。无那嵇生成懒慢，可知陶令赋归来。何人定解浮云意，片影漂摇落酒杯。
白雪楼
作者：李攀龙
朝代：明

诸郎难得意，非是敢沈冥。拙宦无同病，清时有独醒。千家寒雨白，双阙晓烟青。又值高楼雁，寥寥不可听。
白雪楼寄怀徐使君兼呈元美
作者：李攀龙
朝代：明

木落清河入槛流，平陵月出照床头。开樽自动青云色，掩卷俱含白雪愁。南国佳人能命驾，中原病客此登楼。从他不浅山阴兴，远道无因报子猷。
白雪楼赠子与
作者：李攀龙
朝代：明

绨袍十载北风寒，又说阳春和者难。直置楼西华不注，使君能得几回看。
皇太子册立入贺
作者：李攀龙
朝代：明

燕台依旧郁相望，玉树金茎是帝乡。凤阙双悬云五色，龙楼交映日重光。九天气王旌旗动，三殿风清剑佩长。伏谒不违颜只尺，十年西省愧为郎。
相逢行
作者：李攀龙
朝代：明

相逢狭斜间，狭斜不容车。不知何年少，夹毂问君家。君家诚易知，甲第城南隅。黄金为君堂，白玉为门枢。坐客高堂上，击钟吹笙竽。将军起行酒，何论冯子都。兄弟两三人，出入长相须。大子侍中郎，中子中大夫。小子复何官，稍迁执金吾。五日一来归，观者罗长衢。二弟为雁行，长兄上头居。东方千馀骑，兄弟一何殊。入门游后园，银床缠辘轳。梧桐十二树，一凤将九雏。梧桐自相值，凤凰自相呼。音声何啾啾，枝叶以扶疏。大妇董妖娆，中妇秦罗敷。小妇邯郸女，颜色世所无。大人且安坐，为乐良未徂。
真定大悲阁
作者：李攀龙
朝代：明

高阁崚嶒倚素秋，西山寒影挂城头。坐来大陆当窗尽，不断滹沱入槛流。下界苍茫元气合，诸天缥缈白云愁。使君趋省无多暇，暂尔登临作壮游。
真定道中遇伯承户曹
作者：李攀龙
朝代：明

滹沱冰合大风鸣，马上寒云护北征。我自朝天称四岳，君还谒帝入承明。黄金结客樽前尽，白发先春雪里生。握手不须悲物役，梅花摇落故园情。
真定邸中重忆殿卿
作者：李攀龙
朝代：明

客舍题诗日已曛，当时此地重离群。青樽夜倒滹沱月，紫马秋嘶大陆云。春色那堪愁里望，缄书何意病中闻。依然趋府诸年少，不见风流许使君。
短歌行
作者：李攀龙
朝代：明

驷马可縻，去日难追。清酒载觞，短歌苦悲。遨当以游，何能坐愁。全身遗名，唯有庄周。凤凰于飞，览彼九围。但为君故，驾言旋归。杜门似鄙，离俗似骄。彷徨所欲，此一何劳。斑斑猛虎，其尾可履。郁郁壮心，猝不可抵。倾侧势利，还自相戕。覆车不戒，踌躇雁行。秋风駪駪，转蓬如轮。漂扬四野，莫知所臻。鸟不厌高，鱼不厌深。尔其肆志，载浮载沉。
石城曲
作者：李攀龙
朝代：明

可怜冶游郎，大马高缠騣。冶游石城下，闻名少年中。珂峨同心髻，环插三子钗。种种随时变，懊恼郎君怀。阳春二三月，花与郎同色。明知苦淹留，盛年不可得。大艑十八橹，长篙如竹林。张帆看风色，知是下江陵。
石城曲·其一
作者：李攀龙
朝代：明

可怜冶游郎，大马高缠騣。冶游石城下，闻名少年中。
石城曲·其三
作者：李攀龙
朝代：明

阳春二三月，花与郎同色。明知苦淹留，盛年不可得。
石城曲·其二
作者：李攀龙
朝代：明

珂峨同心髻，环插三子钗。种种随时变，懊恼郎君怀。
石城曲·其四
作者：李攀龙
朝代：明

大艑十八橹，长篙如竹林。张帆看风色，知是下江陵。
碣石篇
作者：李攀龙
朝代：明

碣石中怒，沧海北倚。元气吐欱，若偃若起。长风相薄，跳波千里。悬流冒颠，天汉外纪。地轴高摽，毂转白日。与齐俱入，与汩偕出。凉秋九月，塞外草衰。白日萧条，北风苦悲。边声四起，胡马成群。爝火如星，列障如云。钱镈既置，修我戈矛。裹粮坐甲，唯敌是求。委蛇者河，千里一曲。方之舟之，匪刍伊粟。太行诘屈，西北是经。车辙马迹，日不遑宁。于铄圣人，依其在京。差次吏功，郡国以成。羽翼未就，鸿鹄徘徊。神龙失水，蝼蚁所裁。珠不暗投，剑不倒持。能弗用利，勿处于疑。高才者妒，匪但在人。逃名避世，以保其身。
碣石篇·其一
作者：李攀龙
朝代：明

碣石中怒，沧海北倚。元气吐欱，若偃若起。长风相薄，跳波千里。悬流冒颠，天汉外纪。地轴高摽，毂转白日。与齐俱入，与汩偕出。
碣石篇·其三
作者：李攀龙
朝代：明

委蛇者河，千里一曲。方之舟之，匪刍伊粟。太行诘屈，西北是经。车辙马迹，日不遑宁。于铄圣人，依其在京。差次吏功，郡国以成。
碣石篇·其二
作者：李攀龙
朝代：明

凉秋九月，塞外草衰。白日萧条，北风苦悲。边声四起，胡马成群。爝火如星，列障如云。钱镈既置，修我戈矛。裹粮坐甲，唯敌是求。
碣石篇·其四
作者：李攀龙
朝代：明

羽翼未就，鸿鹄徘徊。神龙失水，蝼蚁所裁。珠不暗投，剑不倒持。能弗用利，勿处于疑。高才者妒，匪但在人。逃名避世，以保其身。
碧云寺
作者：李攀龙
朝代：明

飞塔标龙藏，长桥挂虎溪。五王开壮丽，二梵树菩提。净土黄金布，香台碧汉齐。经过初地变，徙倚上方迷。杖底笼清磬，崖间散御题。屡疑穷绀宇，复道出丹梯。天乐蓬莱近，祗林日月低。水流僧舍下，云起佛堂西。深愧雕虫技，难同怖鸽栖。慈灯悬广劫，处处得摩尼。
碧云寺禅房
作者：李攀龙
朝代：明

佛土秋逾净，花台夜复香。一灯醒梦幻，孤磬散清凉。月上梵轮满，湖开天镜光。新诗分妙偈，病客对空王。
神弦歌三首 其一 宿阿曲
作者：李攀龙
朝代：明

天门詄荡荡，地户郁沈沈。真官下云中，窈窕从苏林。
神弦歌三首 其三 圣郎曲
作者：李攀龙
朝代：明

梧桐何翼翼，凤凰何将将。左坐青溪姑，右坐白石郎。姑自翳瑶草，郎自命椒浆。
神弦歌三首 其二 道君曲
作者：李攀龙
朝代：明

中庭有树，其实诩诩。道君出入，先以风雨。
神弦歌三首·宿阿曲
作者：李攀龙
朝代：明

天门詄荡荡，地户郁沈沈。真官下云中，窈窕从苏林。中庭有树，其实诩诩。道君出入，先以风雨。梧桐何翼翼，凤凰何将将。左坐青溪姑，右坐白石郎。姑自翳瑶草，郎自命椒浆。
神通寺
作者：李攀龙
朝代：明

相传精舍朗公开，千载金牛去不回。初地花间藏洞壑，诸天树杪出楼台。月高清梵西峰落，霜净疏钟下界来。岂谓投簪能避俗，将因卧病白云隈。
秋前一日同元美茂秦吴峻伯徐汝思集城南楼
作者：李攀龙
朝代：明

万里银河接御沟，千门夜色映南楼。城头客醉燕山月，笛里寒生蓟北秋。胡地帛书鸿雁动，汉宫纨扇婕妤愁。西风明日吹双鬓，且逐飞蓬赋远游。
秋前夜过昆山寄仲蔚时元美兄弟俱就徵车
作者：李攀龙
朝代：明

有客中原回白头，怀人千里命扁舟。吴门山色元非雨，娄子江声似是秋。二友雁行堪入洛，惟君龙卧不依刘。也知倾盖须臾事，一日椷书即旧游。
秋夜
作者：李攀龙
朝代：明
体裁：五言律诗

岂敢欹芳树，多时信转蓬。乡心生夜雨，客病卧秋风。大药三山外，浮名四海中。自知成汗漫，还与众人同。
秋夜白雪楼同许右史袭茂才分韵
作者：李攀龙
朝代：明

林烟既曳绡，湖霞亦披绛。鸡犬静荒村，蓬蒿翳深巷。烧微见月出，钟清识霜降。各称浮白乐，未觉呼卢戆。更赋梁园雪，如流华渚虹。预愁还城邑，车马纷相撞。返照入平陵，白云出西陇。天清雁影澹，山空岚气重。三径何萧条，高人乃接踵。诸生稷下秀，词客梁园宠。松菊有佳色，琴樽亦怂恿。但醉不须眠，寒灯坐相拥。
秋夜白雪楼同许右史袭茂才分韵·其一
作者：李攀龙
朝代：明

林烟既曳绡，湖霞亦披绛。鸡犬静荒村，蓬蒿翳深巷。烧微见月出，钟清识霜降。各称浮白乐，未觉呼卢戆。更赋梁园雪，如流华渚虹。预愁还城邑，车马纷相撞。
秋夜白雪楼同许右史袭茂才分韵·其二
作者：李攀龙
朝代：明

返照入平陵，白云出西陇。天清雁影澹，山空岚气重。三径何萧条，高人乃接踵。诸生稷下秀，词客梁园宠。松菊有佳色，琴樽亦怂恿。但醉不须眠，寒灯坐相拥。
秋夜白雪楼赠周公瑕
作者：李攀龙
朝代：明

日落风清竹树林，一樽飞阁敞秋阴。才逢狗监人先老，能到龙门客自深。海上共悬明月梦，山中堪赠白云心。阳春寡和休言误，此夕因君作楚吟。
秋扇
作者：李攀龙
朝代：明

自从团扇弃，空复掩梁尘。寒影收云叶，清光暗月轮。谁怜班氏女，薄命汉宫人。但使缄兰笥，君情会更新。
秋日
作者：李攀龙
朝代：明

薄游寒暑换，仍自滞孤城。华发看人事，浮云识宦情。拂衣驱病色，悬榻避时名。但欲眠清昼，相嘲任友生。此物还堪惜，何官不可休。驱驰如昨日，药饵更清秋。名已千人废，家徒四壁愁。南山归自好，沮溺本同流。倦游非一日，乘兴复三秦。多病难为客，浮名喜中人。未堪沈案牍，何以走风尘。祖帐东门外，贤哉一老臣。还乡明日事，可奈簿书劳。弃置看同病，风尘避二毛。酒如泾水浊，枕对华山高。不是清秋色，何人见反骚。
秋日·其一
作者：李攀龙
朝代：明

薄游寒暑换，仍自滞孤城。华发看人事，浮云识宦情。拂衣驱病色，悬榻避时名。但欲眠清昼，相嘲任友生。
秋日·其三
作者：李攀龙
朝代：明

倦游非一日，乘兴复三秦。多病难为客，浮名喜中人。未堪沈案牍，何以走风尘。祖帐东门外，贤哉一老臣。
秋日·其二
作者：李攀龙
朝代：明

此物还堪惜，何官不可休。驱驰如昨日，药饵更清秋。名已千人废，家徒四壁愁。南山归自好，沮溺本同流。
秋日·其四
作者：李攀龙
朝代：明

还乡明日事，可奈簿书劳。弃置看同病，风尘避二毛。酒如泾水浊，枕对华山高。不是清秋色，何人见反骚。
秋日东村偶题
作者：李攀龙
朝代：明

西风萧瑟病相如，高枕从他世上疏。莫道浮云多变态，还将秋色到茅庐。五柳青青醉里春，那能长作折腰人。情知纵酒非生事，昨日罢官今日贫。
秋日东村偶题·其一
作者：李攀龙
朝代：明

西风萧瑟病相如，高枕从他世上疏。莫道浮云多变态，还将秋色到茅庐。
秋日东村偶题·其二
作者：李攀龙
朝代：明

五柳青青醉里春，那能长作折腰人。情知纵酒非生事，昨日罢官今日贫。
秋日寄怀元美兼呈吴徐二使君
作者：李攀龙
朝代：明

十载江湖白露寒，因君万里忆长安。故人相向中原老，秋色何如画省看。邵武功名非不佞，汝阳经术雅能官。即今垂作漂零客，可道音书日转难。
秋日村居
作者：李攀龙
朝代：明

隐几怜清晓，开轩命浊醪。西风行薜荔，白露缀蒲桃。气逼蝉声苦，天含雁影高。壮心堪自见，秋色正滔滔。病色还相假，秋光溘自开。清羸堪傍竹，潦倒重衔杯。返照湖边尽，浮云海上来。即今知九辩，无处不悲哉。秋意长西北，苕荛望里分。青含仙署雨，白动帝乡云。屈宋终难达，巢由故不群。江湖三十载，摇落好谁闻。南山伏枕前，北渚濯缨边。林薄秋逾厉，云霞晓自鲜。谈诗成白首，把酒望青天。万里中原色，萧条此地偏。不必知名姓，中原一病夫。柴荆存古色，药饵泥穷途。落日悬鱼笱，西风缠辘轳。生涯君自见，百亩白云湖。高斋清自掩，遥夕病相看。片月花间净，明河树杪乾。流萤含火著，宿鹭抱霜寒。何限同袍意，江湖坐渺漫。白云不摇落，湖上长悠悠。世事衔杯过，人情把袂休。秋光栖自老，日色澹相愁。况复多风雨，萧条傍倚楼。摇落唯高枕，风尘且闭关。醉来双白眼，病起一青山。交态元难作，诗名已自闲。有人湖海上，无事马蹄间。
秋日村居·其一
作者：李攀龙
朝代：明

隐几怜清晓，开轩命浊醪。西风行薜荔，白露缀蒲桃。气逼蝉声苦，天含雁影高。壮心堪自见，秋色正滔滔。
秋日村居·其七
作者：李攀龙
朝代：明

白云不摇落，湖上长悠悠。世事衔杯过，人情把袂休。秋光栖自老，日色澹相愁。况复多风雨，萧条傍倚楼。
秋日村居·其三
作者：李攀龙
朝代：明

秋意长西北，苕荛望里分。青含仙署雨，白动帝乡云。屈宋终难达，巢由故不群。江湖三十载，摇落好谁闻。
秋日村居·其二
作者：李攀龙
朝代：明

病色还相假，秋光溘自开。清羸堪傍竹，潦倒重衔杯。返照湖边尽，浮云海上来。即今知九辩，无处不悲哉。
秋日村居·其五
作者：李攀龙
朝代：明

不必知名姓，中原一病夫。柴荆存古色，药饵泥穷途。落日悬鱼笱，西风缠辘轳。生涯君自见，百亩白云湖。
秋日村居·其八
作者：李攀龙
朝代：明

摇落唯高枕，风尘且闭关。醉来双白眼，病起一青山。交态元难作，诗名已自闲。有人湖海上，无事马蹄间。
秋日村居·其六
作者：李攀龙
朝代：明

高斋清自掩，遥夕病相看。片月花间净，明河树杪乾。流萤含火著，宿鹭抱霜寒。何限同袍意，江湖坐渺漫。
秋日村居·其四
作者：李攀龙
朝代：明

南山伏枕前，北渚濯缨边。林薄秋逾厉，云霞晓自鲜。谈诗成白首，把酒望青天。万里中原色，萧条此地偏。
秋日许郭殷见枉鲍山山庄
作者：李攀龙
朝代：明

玉壶春酒石榴殷，此日中林见往还。堪是樽前几知己，那能不爱叔牙山。
秋风辞
作者：李攀龙
朝代：明

秋风萧萧兮白云晶晶，草木黄落兮鸿雁于征。兰可佩兮菊可餐，遗佳人兮汾之干。挟飞龙弓下中流，横大波兮放远游。灵偃蹇兮翳日来，憺容与兮纷裴徊。顾帝京兮何壮哉。
秦丈为武昌公建开利寺观鹅亭
作者：李攀龙
朝代：明

江上新亭接梵台，风流重忆右军才。相携爱马高僧过，自许笼鹅道士来。池水如披霜练出，烟霞犹傍彩毫开。使君暇日多延眺，可但南楼兴已哉。
立春
作者：李攀龙
朝代：明

綵花可怜色，为报汉宫春。今日文园客，依然四壁贫。骀荡还春色，萧条亦世情。不然三径里，岂爱蒋元卿。
立春·其一
作者：李攀龙
朝代：明

綵花可怜色，为报汉宫春。今日文园客，依然四壁贫。
立春·其二
作者：李攀龙
朝代：明

骀荡还春色，萧条亦世情。不然三径里，岂爱蒋元卿。
立春前夜斋居殿卿携具见枉
作者：李攀龙
朝代：明

茅斋残雪在，新月况当门。春动西园盖，寒空北海樽。诗篇闲自遣，交态老难论。似觉行厨色，能清病客魂。
立春日
作者：李攀龙
朝代：明

樽前华发影毵毵，病客思乡总不堪。一自倦游三十载，那知春色在江南。
立春日斋居对雪忆元美
作者：李攀龙
朝代：明

斋居何所作，春雪是佳期。净入年华浅，光含暝色迟。鸣弦流艳曲，拂简映新诗。此夕山阴客，扁舟兴可知。
立春日示子与
作者：李攀龙
朝代：明

旧游离别尽，病客尚文园。此地看春色，唯君大雅存。挥毫当北斗，握手向中原。夙昔为郎意，平生知己恩。紫气临燕塞，青山拥蓟门。豫愁分袂日，花里倒芳樽。
章行人使潞藩
作者：李攀龙
朝代：明

使者持符下，风尘叱驭前。诸侯城赤狄，列嶂党青天。牟麦祈年畤，芙蓉避暑筵。相逢多爱客，共赋远游篇。
答元美
作者：李攀龙
朝代：明

阖闾城上有高台，海色萧条对酒杯。千里骅骝堪自老，孤飞鸿鹄一何哀。秋风忽傍扁舟起，明月遥含尺素来。白雪惊人操不得，因君此曲暂徘徊。
答元美问余近事
作者：李攀龙
朝代：明

山中还往酒家知，才到蓬蒿客便疑。纵有少年能问字，也应难见子云奇。赋罢凌云气不降，长杨羽猎妙无双。老来却解人间事，摊得玄经覆酒缸。
答元美问余近事·其一
作者：李攀龙
朝代：明

山中还往酒家知，才到蓬蒿客便疑。纵有少年能问字，也应难见子云奇。
答元美问余近事·其二
作者：李攀龙
朝代：明

赋罢凌云气不降，长杨羽猎妙无双。老来却解人间事，摊得玄经覆酒缸。
答右史于都城见卖牡丹者因忆故园之作
作者：李攀龙
朝代：明

上苑繁华此一时，牡丹偏媚汉宫姿。故园春色无人赏，零落空山只自知。长安何处买花还，玉女窗前两度攀。可惜汉宫都不管，一枝春色借人间。
答右史于都城见卖牡丹者因忆故园之作·其一
作者：李攀龙
朝代：明

上苑繁华此一时，牡丹偏媚汉宫姿。故园春色无人赏，零落空山只自知。
答右史于都城见卖牡丹者因忆故园之作·其二
作者：李攀龙
朝代：明

长安何处买花还，玉女窗前两度攀。可惜汉宫都不管，一枝春色借人间。
答右史秋怀见寄
作者：李攀龙
朝代：明

河上秋风雁影开，樽前明月夜还来。兔园一望浑如雪，人在梁王古吹台。老去王门混酒徒，陈留宾客避呼卢。不知今日狂何似，曾入高阳会里无。
答右史秋怀见寄·其一
作者：李攀龙
朝代：明

河上秋风雁影开，樽前明月夜还来。兔园一望浑如雪，人在梁王古吹台。
答右史秋怀见寄·其二
作者：李攀龙
朝代：明

老去王门混酒徒，陈留宾客避呼卢。不知今日狂何似，曾入高阳会里无。
答宗考功斋居见赠
作者：李攀龙
朝代：明

金茎夜擢建章高，汉主祈年祀事劳。仙吏诗投青玉案，故人秋卧白云曹。此生湖海供多病，何物风尘抵浊醪。中散近来疏懒甚，更无书札到山涛。
答寄俞仲蔚
作者：李攀龙
朝代：明

太乙贶汉德，名驹生渥洼。赤汗沾青云，长嘶振流沙。饥龁玉山刍，渴则饮其涯。翘尾以踯躅，騊駼相经过。不愿游阊阖，况乃服盐车。世岂无伯乐，垂耳奈我何。天子发素书，使者出蹉跎。駪駪十二闲，驽马常苦多。虽有千里姿，羁绊非所加。郁郁龙门山，下临千仞溪。孤桐生其间，干与浮云齐。湍水击其隈，回波荡其涯。野火燔其东，飞雪涂其西。莫则止黄鹄，朝则啼鹍鸡。悲风从天来，清商以凄凄。伯牙不能去，倾耳中自谐。匠石空扼腕，运斤路何阶。琴瑟和神人，无乃非其怀。结根既已异，雨露难独乖。愿言俯大壑，往就长离栖。
答寄俞仲蔚
作者：李攀龙
朝代：明

太乙贶汉德，名驹生渥洼。赤汗沾青云，长嘶挹流沙。饥龁玉山禾，渴则饮其涯。翘尾以踯躅，迍夬相经过。不愿游阊阖，况乃服盐车。世岂无伯乐，垂耳奈我何。天子发素书，使者出蹉跎。駪々十二闲，驽马常苦多。虽有千里姿，羁绊非所加。
答寄俞仲蔚·其一
作者：李攀龙
朝代：明

太乙贶汉德，名驹生渥洼。赤汗沾青云，长嘶振流沙。饥龁玉山刍，渴则饮其涯。翘尾以踯躅，騊駼相经过。不愿游阊阖，况乃服盐车。世岂无伯乐，垂耳奈我何。天子发素书，使者出蹉跎。駪駪十二闲，驽马常苦多。虽有千里姿，羁绊非所加。
答寄俞仲蔚·其二
作者：李攀龙
朝代：明

郁郁龙门山，下临千仞溪。孤桐生其间，干与浮云齐。湍水击其隈，回波荡其涯。野火燔其东，飞雪涂其西。莫则止黄鹄，朝则啼鹍鸡。悲风从天来，清商以凄凄。伯牙不能去，倾耳中自谐。匠石空扼腕，运斤路何阶。琴瑟和神人，无乃非其怀。结根既已异，雨露难独乖。愿言俯大壑，往就长离栖。
答寄子威
作者：李攀龙
朝代：明

刘生家本安东子，不尔高名那如此。十载论交少闻问，君胡尺书数千里。苍头大奴前置辞，主人束发重知己。家本阖闾城下儿，清风独为延陵起。便从出刺三河还，揽辔争誇按百蛮。早岁升公趋汉署，只今谢客卧江关。虽言万事归来好，乍可论交到谁老。犹作凤凰池上看，穷途杀更耽文藻。中间跌荡复王郎，伏腊扁舟发太仓。但语即翁常在口，彼时多士俨成行。宦情渐觉绨袍胜，秋兴翻随綵笔强。魏倩一珠才照乘，主人双璧竟登场。倡余和汝篇相及，日居月诸业以集。共道提戈虎穴回，傥容投谒龙门入。开椷寒色散阳湖，白雪楼空岳影孤。不尽雄才推二妙，止如古调已吾徒。一当单于则岂敢，相遇中原尚足图。但语主人须自爱，一时长句似君无。
答寄殿卿
作者：李攀龙
朝代：明

平台春兴日堪乘，公子相邀赛信陵。那得更逢寒食下，高斋独供伏牛僧。
答寄殿卿见梦之作
作者：李攀龙
朝代：明

忆昔红颜日携手，一别三年非不久。纵使天台记阮郎，也应梁苑称枚叟。故人多病卧青春，华发如蓬自看丑。漫尔风流更旁骚，从他憔悴仍醉酒。悠悠世上竟须疑，梦里相逢知是否。
答张秀才简病中见寄
作者：李攀龙
朝代：明

一瓢春酒一渔矶，羡尔江湖老布衣。此日故人谁问疾，柴门深闭雪霏霏。裘马翩翩自昔时，谁怜华发卧茅茨。世情一薄如春雪，不是穷交那得知。
答张秀才简病中见寄·其一
作者：李攀龙
朝代：明

一瓢春酒一渔矶，羡尔江湖老布衣。此日故人谁问疾，柴门深闭雪霏霏。
答张秀才简病中见寄·其二
作者：李攀龙
朝代：明

裘马翩翩自昔时，谁怜华发卧茅茨。世情一薄如春雪，不是穷交那得知。
答张秀才问疾
作者：李攀龙
朝代：明

青阳荡积晦，素雪亦云熙。仲月陶嘉树，閒庭暧流滋。微风中夜兴，清光动遥帷。残灯出四壁，钟鼓一何痴。闭关抵百役，内热耿于罹。养痾终年岁，人生能几时。服散代晨餐，匕箸厌相持。哲夫秉大观，一往不复疑。所愧乏明德，盈缩无常期。
答明卿病后见寄
作者：李攀龙
朝代：明

蓟门摇落后，楚客病如何。秋色高金掌，西风满玉珂。开樽鸿雁至，染翰五云过。应忆山阳会，疏狂阮籍多。吴生何偃蹇，称病不朝天。侍从官非拙，浮沉世所怜。黄金燕士里，白雪郢人前。自识衔杯趣，逾看结袜贤。
答明卿病后见寄·其一
作者：李攀龙
朝代：明

蓟门摇落后，楚客病如何。秋色高金掌，西风满玉珂。开樽鸿雁至，染翰五云过。应忆山阳会，疏狂阮籍多。
答明卿病后见寄·其二
作者：李攀龙
朝代：明

吴生何偃蹇，称病不朝天。侍从官非拙，浮沉世所怜。黄金燕士里，白雪郢人前。自识衔杯趣，逾看结袜贤。
答殿卿
作者：李攀龙
朝代：明

故园春草后，书札问同袍。海岳游当壮，风尘卧正高。大名诗里出，浮世酒中逃。顾我仍多病，时危小吏劳。
答殿卿九日见怀
作者：李攀龙
朝代：明

黄花独傍酒边开，过雁秋风绕吹台。直置沾裳听不得，何须更自故乡来。白发萧萧映酒垂，他乡秋色更堪悲。不知此日登高处，折得茱萸插向谁。
答殿卿九日见怀·其一
作者：李攀龙
朝代：明

黄花独傍酒边开，过雁秋风绕吹台。直置沾裳听不得，何须更自故乡来。
答殿卿九日见怀·其二
作者：李攀龙
朝代：明

白发萧萧映酒垂，他乡秋色更堪悲。不知此日登高处，折得茱萸插向谁。
答殿卿代寄正甫
作者：李攀龙
朝代：明

凌云赋出罢朝天，今日恩深汉帝年。寄语故人杨得意，白头堪作病相怜。
答殿卿潞河旅次见忆之作
作者：李攀龙
朝代：明

十载萧条作逐臣，长安明日更逢春。那能不醉新丰酒，且自江湖忆故人。
答殿卿过饮南楼见赠
作者：李攀龙
朝代：明

二月城头柳半黄，金枝袅袅挂斜阳。已知不及春醪色，自起开尊唤客尝。南楼雪后忆离群，湖上衔杯弄白云。也道酒如春水薄，尊前无日好无君。
答殿卿过饮南楼见赠·其一
作者：李攀龙
朝代：明

二月城头柳半黄，金枝袅袅挂斜阳。已知不及春醪色，自起开尊唤客尝。
答殿卿过饮南楼见赠·其二
作者：李攀龙
朝代：明

南楼雪后忆离群，湖上衔杯弄白云。也道酒如春水薄，尊前无日好无君。
答殿卿问疾
作者：李攀龙
朝代：明

斜阳残雪照楼中，忽枉新诗字字工。无那主人便伏枕，十年不肯让春风。
答潘润夫病中见赠
作者：李攀龙
朝代：明

高秋伏枕㟙湖滨，憔悴谁怜似楚臣。怪尔红颜青镜里，潘郎本自玉为人。湖上青山对浊醪，故人遥望白云高。愁中那得无秋兴，赋就看君已二毛。
答潘润夫病中见赠·其一
作者：李攀龙
朝代：明

高秋伏枕㟙湖滨，憔悴谁怜似楚臣。怪尔红颜青镜里，潘郎本自玉为人。
答潘润夫病中见赠·其二
作者：李攀龙
朝代：明

湖上青山对浊醪，故人遥望白云高。愁中那得无秋兴，赋就看君已二毛。
答王敬美进士
作者：李攀龙
朝代：明

江左风流迥自分，中间小陆更能文。五花欲就龙为友，千里高飞鹄不群。乱去东南无王气，愁来西北有浮云。只今年少称才子，屈指词林已到君。
答许右史
作者：李攀龙
朝代：明

黄须芃芃田舍翁，倾身坐向钱孔中。长颊便便美少年，行步顾影私自怜。谁知腐鼠能为祟，纵是神仙有播迁。使君似识浮云意，蹉跎实为功名利。已拚酒隐富贵世，潦倒佯狂百无忌。浊醪恰供十日饮，酣法须与当时异。五斗乍可调燥吻，飞觞二子雄相视。醉杀不作傲杯人，迩来那得独醒事。魏文大白满如月，曾托属车称国器。若言此物非其任，尔家破瓢亦应弃。王门隐者身坎坷，老曳长裾裾婀娜。自言能料一生事，及至干时计常左。从它惨淡复为谁，即得新诗题向我。雨雪蓬蒿共三径，春色俜伶馀药裹。浊醪但熟贫亦足，微官才罢病辄妥。胸中㙼块故须浇，乘兴往往无不可。白眼生成薄禄相，青山合就渔樵夥。赵壹疾邪众所摈，邹阳暗投才应坐。羡尔悠悠世上情，回头数子殊么么。
答许右史·其一
作者：李攀龙
朝代：明

黄须芃芃田舍翁，倾身坐向钱孔中。长颊便便美少年，行步顾影私自怜。谁知腐鼠能为祟，纵是神仙有播迁。使君似识浮云意，蹉跎实为功名利。已拚酒隐富贵世，潦倒佯狂百无忌。浊醪恰供十日饮，酣法须与当时异。五斗乍可调燥吻，飞觞二子雄相视。醉杀不作傲杯人，迩来那得独醒事。魏文大白满如月，曾托属车称国器。若言此物非其任，尔家破瓢亦应弃。
答许右史·其二
作者：李攀龙
朝代：明

王门隐者身坎坷，老曳长裾裾婀娜。自言能料一生事，及至干时计常左。从它惨淡复为谁，即得新诗题向我。雨雪蓬蒿共三径，春色俜伶馀药裹。浊醪但熟贫亦足，微官才罢病辄妥。胸中㙼块故须浇，乘兴往往无不可。白眼生成薄禄相，青山合就渔樵夥。赵壹疾邪众所摈，邹阳暗投才应坐。羡尔悠悠世上情，回头数子殊么么。
答许右史·其二
作者：李攀龙
朝代：明
体裁：古风

王门隐者身坎坷，老曳长裾裾婀娜。自言能料一生事，及至干时计常左。从它惨淡复为谁，即得新诗题向我。雨雪蓬蒿共三径，春色俜伶馀药裹。浊醪但熟贫亦足，微官才罢病辄妥。胸中垒块故须浇，乘兴往往无不可。白眼生成薄禄相，青山合就渔樵夥。赵壹疾邪众所摈，邹阳暗投才应坐。羡尔悠悠世上情，回头数子殊么么。
答赠沈孟学
作者：李攀龙
朝代：明

浙江潮落海门高，王气千年照彩毫。有客已成枚叔赋，无人更羡广陵涛。海门中断出吴关，北望江流九折还。一日故人携酒处，白云千载凤凰山。西湖一片白云秋，影落孤山水上浮。君自神仙谁不见，月明同在李膺舟。江城春尽尽飞花，花拂青樽日影斜。寂寞更无奇字问，可知曾到子云家。
答赠沈孟学·其一
作者：李攀龙
朝代：明

浙江潮落海门高，王气千年照彩毫。有客已成枚叔赋，无人更羡广陵涛。
答赠沈孟学·其三
作者：李攀龙
朝代：明

西湖一片白云秋，影落孤山水上浮。君自神仙谁不见，月明同在李膺舟。
答赠沈孟学·其二
作者：李攀龙
朝代：明

海门中断出吴关，北望江流九折还。一日故人携酒处，白云千载凤凰山。
答赠沈孟学·其四
作者：李攀龙
朝代：明

江城春尽尽飞花，花拂青樽日影斜。寂寞更无奇字问，可知曾到子云家。
简许殿卿
作者：李攀龙
朝代：明

玉函山色倚嵯峨，北渚清秋已自波。我欲与君携酒去，不知何处白云多。
精列
作者：李攀龙
朝代：明

欲何为？虽有一介志，慷慨非其时。慷慨非其时，言从吾所好，混迹于鸱夷。入宫无美女，名士常见持。名士常见持，卞和乃卫足，白璧以终疑。白璧以终疑，还君十五城，抱之宁自奇。抱之宁自奇，周孔圣殂落，世人莫我知。虽有一介志，慷慨非其时。
紫骝马歌
作者：李攀龙
朝代：明

出入渭城中，少年独妍雅。不知是阿谁，但识紫骝马。紫马从西来，道逢一骊驹。两人下马揖，便入酒家胡。问客复何为，昨日发东平。袖中出短书，心知自刘生。对客读短书，慷慨不能止。拔剑出门去，报雠燕市里。
紫骝马歌·其一
作者：李攀龙
朝代：明

出入渭城中，少年独妍雅。不知是阿谁，但识紫骝马。
紫骝马歌·其三
作者：李攀龙
朝代：明

问客复何为，昨日发东平。袖中出短书，心知自刘生。
紫骝马歌·其二
作者：李攀龙
朝代：明

紫马从西来，道逢一骊驹。两人下马揖，便入酒家胡。
紫骝马歌·其四
作者：李攀龙
朝代：明

对客读短书，慷慨不能止。拔剑出门去，报雠燕市里。
经华严废寺为兵火所烧
作者：李攀龙
朝代：明

往事殊猖獗，诸生坐播迁。无方超寂灭，有地入烽烟。境坏秋原上，门空暮雨边。虚闻金作粟，真见火生莲。星影疑缨缀，云光学盖悬。焚身香象泣，照钵烛龙然。莫辨沉灰劫，犹传噀酒天。至今馀净土，不复一灯传。
结客少年场
作者：李攀龙
朝代：明

翩翩白马客，游冶长安城。自矜有侠骨，肮脏多交情。羞倚将军势，讵借傍人名。利剑一在掌，四海皆弟兄。片言出肝胆，杯酒如平生。恩雠等白日，然诺千金轻。君看少年场，意气谁纵横。骂坐亦已粗，探丸非老成。浅之为丈夫，贤豪大所营。长兄推鲁连，仲兄推虞卿。小弟处囊中，黾勉荆楚行。但令称国士，不必取先鸣。
罗山甫自晋徂齐见困盐官暂诣京师携家南还遂有此赠
作者：李攀龙
朝代：明
体裁：七言律诗

十载青云迹渐疏，风尘作客意何如。服车垂老偏知骥，弹铗从工不为鱼。游子千金堪买赋，佳人五色漫裁书。江南蓟北俱摇落，那得樽前忆故庐。
罗敷曲
作者：李攀龙
朝代：明

春日照城隅，罗敷陌上趋。自能停五马，不是使君愚。
署中有忆江南梅花者因以为赋
作者：李攀龙
朝代：明

欲问梅花上苑迟，坐中南客重相思。开帘署有青山色，对酒人如白雪枝。驿使书来春不见，仙郎梦断月应知。偏惊直北多烽火，昨夜关山笛里吹。
署中有忆江南梅花者因以为赋
作者：李攀龙
朝代：明

欲问梅花上苑迟，座中南客重相思。开帘署有青山色，对酒人如白雪枝。驿使书来春不见，仙郎梦断月应知。偏惊直北多烽火，昨夜关山笛里吹。
羽林郎
作者：李攀龙
朝代：明

从军少年场，富贵归故乡。一拜羽林骑，鞍马自生光。
舜祠哭临大雪
作者：李攀龙
朝代：明

雨雪号天惨曙晖，君王千载一垂衣。廷中左钺将军出，海上楼船使者归。紫气不随江汉转，白云还傍蓟门飞。孤臣剩有苍梧泪，逐客潇湘在亦稀。
艳歌行
作者：李攀龙
朝代：明

皎皎月中兔，罗网安得错。夫婿流宕子，翩翩长道路。上堂事舅姑，下堂力蚕作。日出行采桑，春风动纨素。不知何年少，踟蹰西北顾。请君且莫顾，黄金徒自误。黄金道路傍，谁当见国卿。童童河上柳，朝荣暮来朽。人生天地间，何可日无酒。偃蹇谁当闻，忼慷谁当有。赖得心所欢，嚼我以大斗。醉后唱高言，掩耳使一走。语卿且勿走，不如舌在口。舌在难为扪，叹尔欲行恩。南海一何长，明珠一何光。大珠抵明月，小珠烛中堂。洛阳发中使，明珠窃自伤。没海采是珠，珠泪以从横。持作木兰匮，送至洛阳宫。后宫莫不叹，问珠从何方。谁能复市此，隋侯与孟尝。用玉绍缭之，黄金错其中。缀之用翡翠，薰用苏合香。本自南海珠，今为后宫珰。
艳歌行·其一
作者：李攀龙
朝代：明

皎皎月中兔，罗网安得错。夫婿流宕子，翩翩长道路。上堂事舅姑，下堂力蚕作。日出行采桑，春风动纨素。不知何年少，踟蹰西北顾。请君且莫顾，黄金徒自误。黄金道路傍，谁当见国卿。
艳歌行·其三
作者：李攀龙
朝代：明

南海一何长，明珠一何光。大珠抵明月，小珠烛中堂。洛阳发中使，明珠窃自伤。没海采是珠，珠泪以从横。持作木兰匮，送至洛阳宫。后宫莫不叹，问珠从何方。谁能复市此，隋侯与孟尝。用玉绍缭之，黄金错其中。缀之用翡翠，薰用苏合香。本自南海珠，今为后宫珰。
艳歌行·其二
作者：李攀龙
朝代：明

童童河上柳，朝荣暮来朽。人生天地间，何可日无酒。偃蹇谁当闻，忼慷谁当有。赖得心所欢，嚼我以大斗。醉后唱高言，掩耳使一走。语卿且勿走，不如舌在口。舌在难为扪，叹尔欲行恩。
苦热因忆右史览揆之辰作此为寄
作者：李攀龙
朝代：明

河朔风流避暑年，平台此日更翩翩。客惟枚叔元称叟，主自梁王雅好贤。兔苑近含嵩少雪，雁池遥动广陵天。故人苦热心同渴，安得金浆共尔传。
荅元美
作者：李攀龙
朝代：明

萧条鹦鹉赋初成，偃蹇当年一祢生。屈指中原馀子尽，非君谁见孔融名。
荅元美吴门邂逅于鳞有赠
作者：李攀龙
朝代：明

姑苏城上倚高台，却望中原酒一杯。彼自有人浮海去，我今为客渡江来。飞龙忽报干将合，老骥还惊匹练开。共向风云论二子，谁知天地此徘徊。徵君岩穴雅能深，出处人间总陆沉。流水乍含钟子调，浮云不系邴生心。关门紫气长来往，海上青山更古今。世事弹冠难自料，风尘容易是抽簪。万里风云北极生，中原二子旧齐名。居然霄汉双封事，自是江湖一宦情。天借客星高物色，歌回春雪壮潮声。何妨邂逅成佳会，正复相思命驾行。雪满江城醉色寒，萧条春兴入弹冠。自怜沧海双珠合，谁作青云一鹗看。日月祗销高伏枕，风尘何事老投竿。岂宜梅福吴门在，共说先朝吏隐难。
荅元美吴门邂逅于鳞有赠·其一
作者：李攀龙
朝代：明

姑苏城上倚高台，却望中原酒一杯。彼自有人浮海去，我今为客渡江来。飞龙忽报干将合，老骥还惊匹练开。共向风云论二子，谁知天地此徘徊。
荅元美吴门邂逅于鳞有赠·其三
作者：李攀龙
朝代：明

万里风云北极生，中原二子旧齐名。居然霄汉双封事，自是江湖一宦情。天借客星高物色，歌回春雪壮潮声。何妨邂逅成佳会，正复相思命驾行。
荅元美吴门邂逅于鳞有赠·其二
作者：李攀龙
朝代：明

徵君岩穴雅能深，出处人间总陆沉。流水乍含钟子调，浮云不系邴生心。关门紫气长来往，海上青山更古今。世事弹冠难自料，风尘容易是抽簪。
荅元美吴门邂逅于鳞有赠·其四
作者：李攀龙
朝代：明

雪满江城醉色寒，萧条春兴入弹冠。自怜沧海双珠合，谁作青云一鹗看。日月祗销高伏枕，风尘何事老投竿。岂宜梅福吴门在，共说先朝吏隐难。
荅元美喜于鳞被召见寄
作者：李攀龙
朝代：明

十年君所见，已分老蓬蒿。安得浮名在，将无执事劳。海鸥群自下，天马步元高。五柳还须种，徵君不姓陶。那堪成僻性，非不爱明时。白发终怜我，青山好属谁。连城高一抱，流水妙相知。君自墙东客，行藏岂更疑。
荅元美喜于鳞被召见寄·其一
作者：李攀龙
朝代：明

十年君所见，已分老蓬蒿。安得浮名在，将无执事劳。海鸥群自下，天马步元高。五柳还须种，徵君不姓陶。
荅元美喜于鳞被召见寄·其二
作者：李攀龙
朝代：明

那堪成僻性，非不爱明时。白发终怜我，青山好属谁。连城高一抱，流水妙相知。君自墙东客，行藏岂更疑。
荅元美山东道中见寄
作者：李攀龙
朝代：明

飞来尺素九河阴，报道春光满上林。游子自矜年少好，故人无恙岁寒心。即今病借青云起，何用诗传白雪音。处士一星依帝座，两朝谁似主恩深。
荅元美广川道中见寄
作者：李攀龙
朝代：明

椷书遥借蓟门看，只尺平原一笑难。便道何妨留作客，他家惟愿起为官。双龙夜敞星文动，匹马秋深岳影寒。杯酒可知公子意，空悬十日布衣欢。
荅元美病中见寄并示吴舍人
作者：李攀龙
朝代：明

短发青春照浊醪，因君忽忆广陵涛。露华遥对金茎渴，秋色惊看玉树高。伏枕风尘双白眼，缄书湖海一绨袍。何人更为怜同病，楚客参差长凤毛。
荅右史问山中与谁把苦
作者：李攀龙
朝代：明

依然浊酒竹林傍，那道穷途便不狂。白眼生平君自见，可能容易入山阳。
荅子与病起见寄
作者：李攀龙
朝代：明

青门遥向汝阳分，伏枕传书到白云。已道风波能失所，更逢摇落不堪闻。九歌自我思公子，七发何人起使君。一日齐名千载事，惊心岂独久离群。
荅寄余德甫
作者：李攀龙
朝代：明

二月鸿书发豫章，到来春兴日能长。宦情转借中山箧，诗句犹含右省香。海内故人元落落，江南秋色正苍苍。遥知相忆登高处，更过陶家醉不妨。
荅寄余德甫
作者：李攀龙
朝代：明

当年草奏柏梁台，此日漂零浊酒杯。伏枕春阴三楚合，拂衣秋色大江回。含冤夜识双龙气，作赋时推二马才。极目中原诸子尽，豫章城里一书来。
荅寄俞仲蔚兼呈元美时不果枉因有末句
作者：李攀龙
朝代：明

浊酒新开绿绮鸣，白云湖上掩柴荆。兴来陶令还辞社，老去庞公不入城。一疏中原高病色，千秋吾党见诗名。故人径作书相别，握手看君负此生。
荅寄元美
作者：李攀龙
朝代：明

飞书苕水报王孙，杯厎黄河似酒浑。已让五湖相代长，敢临中岳自言尊。人无西子堪同载，客有如姬不负恩。萧索三馀回王气，风尘非复古夷门。
荅寄刘子威侍御
作者：李攀龙
朝代：明

吴客椷书问转蓬，姑苏台上起秋风。七星已佩干将剑，五色还乘鲍氏骢。江海双悬精自合，阳春一曲步逾工。只今曾照西施月，多少娥眉画不同。忆昔风云满帝乡，同时射策向明光。一毛宛在中书日，匹练遥飞御史霜。北海清尊开岱色，西京彩笔照河梁。非君尺素三江下，争得秋声入雁行。
荅寄刘子威侍御·其一
作者：李攀龙
朝代：明

吴客椷书问转蓬，姑苏台上起秋风。七星已佩干将剑，五色还乘鲍氏骢。江海双悬精自合，阳春一曲步逾工。只今曾照西施月，多少娥眉画不同。
荅寄刘子威侍御·其二
作者：李攀龙
朝代：明

忆昔风云满帝乡，同时射策向明光。一毛宛在中书日，匹练遥飞御史霜。北海清尊开岱色，西京彩笔照河梁。非君尺素三江下，争得秋声入雁行。
荅寄华从龙户曹
作者：李攀龙
朝代：明

起草当年汉署才，毗陵尺素为谁来。山中鸿雁三秋色，江上浮云万里台。总是风尘淹伏枕，空将日月老衔杯。清时仲蔚非无意，谢客蓬蒿更不开。
荅寄子与时自芦台移瑞州按察山东
作者：李攀龙
朝代：明

北风飞雪拥南奔，苦向绨袍掩泪痕。病客世疑中散傲，故人官起外台尊。尺书万里存交谊，一岁三迁见主恩。月出登楼如匹练，每依吴观望吴门。
荅寄敬美
作者：李攀龙
朝代：明

君家鸿雁满江千，岁杪逢人一字难。白雪似应工伏枕，青山好在重加餐。卷中双玉清相倚，掌上千金笑独看。两地起居俱不恶，风尘回首任漫漫。
荅寄用晦王孙
作者：李攀龙
朝代：明

江上传书锦字斜，于时飞雪映瑶华。谁携雄剑非丰狱，但出名驹即汉家。春色自怜彭泽柳，美人相怨武陵花。三年未报平安使，长日心悬万里槎。豫章城上有高楼，楼下长江二水流。君更红颜雄制作，谁同清夜美遨游。阳春若许千人和，明月何须万里投。不信秪今求自试，词场可但少应刘。
荅寄用晦王孙·其一
作者：李攀龙
朝代：明

江上传书锦字斜，于时飞雪映瑶华。谁携雄剑非丰狱，但出名驹即汉家。春色自怜彭泽柳，美人相怨武陵花。三年未报平安使，长日心悬万里槎。
荅寄用晦王孙·其二
作者：李攀龙
朝代：明

豫章城上有高楼，楼下长江二水流。君更红颜雄制作，谁同清夜美遨游。阳春若许千人和，明月何须万里投。不信秪今求自试，词场可但少应刘。
荅寄聂仪部子安
作者：李攀龙
朝代：明

司马雄才动帝京，当时群从独高名。奏成华省青云气，赋就仙郎白雪声。春色迥分南北望，江流不尽古今情。应怜此意同岩穴，千里传书历下生。
荅寄袭懋卿
作者：李攀龙
朝代：明

白首知经术，青袍见主恩。为寻扬子宅，不到五侯门。
荅报顾中翰
作者：李攀龙
朝代：明

政本趋陪地，身随宰相行。两房深侍从，三殿雅知名。染翰宫云湿，兼衔掌露清。与闻钟五字，同病沈双声。何意乘槎客，能怜伏枕生。投诗回俗态，把酒说交情。敢谓龙门峻，难沾凤沼荣。华阳今夜月，醉眼为君明。
荅殿卿
作者：李攀龙
朝代：明

扁舟归去五湖春，愁见红颜掌上新。明月自闲歌舞地，秋风憔悴捧心人。
荅殿卿
作者：李攀龙
朝代：明

莫问看春第几场，才兼风雨更茫茫。能无对酒思公子，亦有登楼望故乡。敢谓马卿元在汉，何如枚叔正游梁。病来已废凌云笔，为爱观涛拟报章。
荅殿卿书
作者：李攀龙
朝代：明

故人书札到寒温，病起蓬蒿正满门。彭泽妻孥相对老，淮南宾客自言尊。颂成浊酒深知德，投罢明珠始见恩。莫为寻常招隐士，山中转复念王孙。
荅潘仲子和赠张茂才见枉林园之作
作者：李攀龙
朝代：明

似解沧洲趣，因传白雪声。时才方上下，秋兴独纵横。车马分交态，林园断世情。名宁花萼重，句自薜萝清。弱冠推高第，雄飞失后生。二毛如老笔，三抱见连城。业已深移疾，閒仍事耦耕。有君堪倒屣，一为款柴荆。
荅王敬美广川道中见怀
作者：李攀龙
朝代：明

蓟门秋色梦中偏，二子乘舟下广川。食客未应常在赵，酒人谁复并游燕。心知老骥元千里，目送归鸿自一天。已分蓬高能兴尽，垆头春酒却堪怜。
荅谢生盘山诗
作者：李攀龙
朝代：明

爱尔跻攀处，奇踪满报章。山盘元气出，寺抱翠微藏。拂石摇天影，披花带雨香。千峰回白首，万壑步清霜。鼓角关榆堕，旌旗塞草长。阴风来大漠，秋日下渔阳。海色秦城外，边声汉苑旁。欲因临望代，遂得纪金汤。
荅赠庐陵刘山人
作者：李攀龙
朝代：明

西来献策蓟门深，栖泊王家玉树林。说剑夜高湖海气，鸣琴秋入薜萝心。别时春色长相似，归去浮云不可寻。萍梗愧君能记忆，十年遥寄白驹音。
荅赠王给事
作者：李攀龙
朝代：明

汉帝风流盛柏梁，一时才子羡为郎。归来东海桃三熟，谏罢金门草数行。谪籍祗今人欲尽，除书何意客相忘。黄公虽道商岩起，家本鄞山是故乡。
荅龚茂才
作者：李攀龙
朝代：明

中原相望两漫漫，傲吏重弹柱后冠。不尽青云东岳气，飞来白雪大江寒。人今雨别千年事，君自风流二仲看。若问严陵滩上月，小清河北照渔竿。
莫愁乐
作者：李攀龙
朝代：明

何来诸少年，石城迎莫愁。莫愁石城西，门前江水流。莫愁善西曲，曲曲变新声。含意娇不发，春风感人情。莫愁幽闺性，非但倾城色。石城诸少年，人人自相识。何处寻莫愁，石城诸少年。可怜六萌车，不送莫愁还。
莫愁乐·其一
作者：李攀龙
朝代：明

何来诸少年，石城迎莫愁。莫愁石城西，门前江水流。
莫愁乐·其三
作者：李攀龙
朝代：明

莫愁幽闺性，非但倾城色。石城诸少年，人人自相识。
莫愁乐·其二
作者：李攀龙
朝代：明

莫愁善西曲，曲曲变新声。含意娇不发，春风感人情。
莫愁乐·其四
作者：李攀龙
朝代：明

何处寻莫愁，石城诸少年。可怜六萌车，不送莫愁还。
萧萧篇哭孙
作者：李攀龙
朝代：明

年年病里度秋风，双鬓萧萧对转蓬。今日邻家闻玉笛，不堪吹入思悲翁。西北浮云白日微，萧萧木叶傍人飞。那知十载穷途泪，并向秋风湿我衣。西风玉树一枝残，犹自萧萧月影寒。白发只堪供伏枕，那教双泪更漫漫。
萧萧篇哭孙·其一
作者：李攀龙
朝代：明

年年病里度秋风，双鬓萧萧对转蓬。今日邻家闻玉笛，不堪吹入思悲翁。
萧萧篇哭孙·其三
作者：李攀龙
朝代：明

西风玉树一枝残，犹自萧萧月影寒。白发只堪供伏枕，那教双泪更漫漫。
萧萧篇哭孙·其二
作者：李攀龙
朝代：明

西北浮云白日微，萧萧木叶傍人飞。那知十载穷途泪，并向秋风湿我衣。
葛丈山房
作者：李攀龙
朝代：明

少宰山房北海隈，千林窈窕白云开。倚窗河势钩盘出，拂槛秋阴碣石来。鲁国诸生纷受易，汉庭多士满题才。临流重忆乘槎客，濯足还登万里台。
董生写四子图
作者：李攀龙
朝代：明

客星遥犯洛阳宫，帝座云台路已通。君自一毛求骏马，我将双眼送归鸿。青萍交映千秋色，玉树长含万里风。不是弟兄江海上，谁堪綵笔与争雄。
薛子熙以青州使君聘脩郡志见枉林园寻示赠章作此荅寄
作者：李攀龙
朝代：明

越客风流问字年，登台把酒白云天。一毛实自河东下，双鲤兼从海上传。彩笔乍含星野动，明珠长对雪宫悬。已看霸气前朝尽，犹说当时鲍叔贤。
薛氏瑞室自衡州使君以来不罹火事者二度君子美之但为题止宜记颂然不可无律体乃先难以属和者一首
作者：李攀龙
朝代：明

赤堇山火照城东，郭外巍然太守宫。旧俗龙蛇元自厌，比邻燕雀竟相蒙。独飞蜀郡尚书雨，再反江陵大尹风。四壁遗经亡恙在，诸孙往往见文雄。
虎跑寺泉
作者：李攀龙
朝代：明

大士始结构，凿空偏此丘。二虎自南岳，掉尾从师游。神威攫地脉，佛力驱阳侯。枯火迸石罅，松根解绸缪。势宁决蹯去，挥锡怒不休。至今喷岩壑，水犹咆哮流。酌言生壮心，一啸风飕飕。海眼在其下，潮汐故可求。不然胡僧咒，争使波澜浮。穿壁吐长涧，夹寺潴龙湫。疑作故山雨，片云驻岣嵝。归应出东林，无为惠远留。
蝶蝶行
作者：李攀龙
朝代：明

蝶蝶翻翻戏，游来东园苜蓿中。不知谁家涎涎乳子燕，衔之我入窈窕紫深宫。紫深宫，欂栌间，高坐顑颔待哺两黄口。睨之阿母得食还，摇头鼓翼。谁忍视蝶蝶，轻薄亦可怜。
蝶蝶行
作者：李攀龙
朝代：明
体裁：乐府曲辞

蝶蝶翻翻戏，游来东园苜蓿中。不知谁家涏涏乳子燕，衔之我入窈窕紫深宫。紫深宫，欂栌间，高坐顑颔待哺两黄口。睨之阿母得食还，摇头鼓翼。谁忍视蝶蝶，轻薄亦可怜。
袭克懋托疾不肯入试赋赠
作者：李攀龙
朝代：明

似得冥鸿意，兼深抱璧情。一鸣堪自失，三献转相经。白雪看前辈，青云让后生。已须横四海，且复爱连城。
袭克懋托疾不肯入试赋赠
作者：李攀龙
朝代：明

白发萧萧一布衣，秋风摇落雁南飞。如何自听朱弦绝，此调人间识者稀。
袭生初度与郭子坤集开元寺饯许右史
作者：李攀龙
朝代：明

论交三十载，此地重寻盟。夏腊高初度，人天恋远行。青莲澄笔彩，白马识经声。曾是春山夜，谈禅对友生。
袭生绯桃栽
作者：李攀龙
朝代：明

白云湖上酒家春，那更桃花照眼新。今日为栽三径里，怜君也是武陵人。
襄阳乐
作者：李攀龙
朝代：明

朝上大堤头，暮上大堤头。大堤诸女儿，游冶不知愁。女萝复可缝，兔丝复可织。唯有菖蒲花，郎自不曾识。大堤诸女儿，歌舞日相逐。郎今定怜谁，夙昔谁家宿。郎君但坐饮，听我白雪弦。十三工西曲，自不工数钱。杨州大估客，千金作一装。谁敢攀贵德，牵坏侬衣裳。诧侬断信使，还书亦不作。微薄自怜侬，欢岂自微薄。
襄阳乐·其一
作者：李攀龙
朝代：明

朝上大堤头，暮上大堤头。大堤诸女儿，游冶不知愁。
襄阳乐·其三
作者：李攀龙
朝代：明

大堤诸女儿，歌舞日相逐。郎今定怜谁，夙昔谁家宿。
襄阳乐·其二
作者：李攀龙
朝代：明

女萝复可缝，兔丝复可织。唯有菖蒲花，郎自不曾识。
襄阳乐·其五
作者：李攀龙
朝代：明

杨州大估客，千金作一装。谁敢攀贵德，牵坏侬衣裳。
襄阳乐·其六
作者：李攀龙
朝代：明

诧侬断信使，还书亦不作。微薄自怜侬，欢岂自微薄。
襄阳乐·其四
作者：李攀龙
朝代：明

郎君但坐饮，听我白雪弦。十三工西曲，自不工数钱。
襄阳蹋铜蹄
作者：李攀龙
朝代：明

白马蹋铜蹄，着地铜蹄鸣。往来大堤上，出入襄阳城。大马珂峨头，一步三舂锄。借问马上儿，家在襄阳不。白马金络头，一步三駊騀。便是马上郎，何尝不婀娜。阳春二三月，襄阳好徘徊。渌酒汉江色，与郎传一杯。
襄阳蹋铜蹄·其一
作者：李攀龙
朝代：明

白马蹋铜蹄，着地铜蹄鸣。往来大堤上，出入襄阳城。
襄阳蹋铜蹄·其三
作者：李攀龙
朝代：明

白马金络头，一步三駊騀。便是马上郎，何尝不婀娜。
襄阳蹋铜蹄·其二
作者：李攀龙
朝代：明

大马珂峨头，一步三舂锄。借问马上儿，家在襄阳不。
襄阳蹋铜蹄·其四
作者：李攀龙
朝代：明

阳春二三月，襄阳好徘徊。渌酒汉江色，与郎传一杯。
西门行
作者：李攀龙
朝代：明

出西门，步踟蹰。相逢不作乐，当复何须。但作乐，勿复问有无。安知家人生产当复溷吾徒。君击筑，我和歌。请为燕市饮，旁人当奈何。人生欲知己，结交不在多。岂无车马客，富贵相经过。自非名卿鲍叔牙，虽有国士谁当知。自非名卿鲍叔牙，虽有国士谁当知。与君重自爱，中道有别离。区区抱苦心，可用不相疑。
见火齐镫问是右史持入梁
作者：李攀龙
朝代：明

火齐春镫七采装，谁投明月向梁王。也知照乘珠犹在，不是先容不敢张。
观猎
作者：李攀龙
朝代：明

胡鹰掣旋北风回，草尽平原使马开。臂上角弓如却月，当场意气射生来。十月霜清紫兔肥，浮云不竞铁骢飞。半酣驱逐诸年少，朌子城东看打围。
观猎·其一
作者：李攀龙
朝代：明

胡鹰掣旋北风回，草尽平原使马开。臂上角弓如却月，当场意气射生来。
观猎·其二
作者：李攀龙
朝代：明

十月霜清紫兔肥，浮云不竞铁骢飞。半酣驱逐诸年少，朌子城东看打围。
许使君见过林亭
作者：李攀龙
朝代：明

解衣沽酒岂辞贫，散发狂歌也自真。林下似君看亦得，谁言嵇阮便无人。浊酒自沽还自把，先生寄傲南窗下。门前五柳渐看长，使君时时来系马。
许使君见过林亭·其一
作者：李攀龙
朝代：明

解衣沽酒岂辞贫，散发狂歌也自真。林下似君看亦得，谁言嵇阮便无人。
许使君见过林亭·其二
作者：李攀龙
朝代：明

浊酒自沽还自把，先生寄傲南窗下。门前五柳渐看长，使君时时来系马。
许殿卿擢左史
作者：李攀龙
朝代：明

万里䄡帷逗主恩，长裾一再历寒温。诸侯宾客梁园盛，帝子官僚相国尊。谁为从旁骖驷马，自应虚左过夷门。况兼词赋凌云气，汉署风流可更论。
许殿卿郭子坤见枉林园
作者：李攀龙
朝代：明

明时再婴疾，隳官此悠悠。永言命沮溺，二子乃从游。田家何所有，樽酒结绸缪。散发坐园中，辘轳牵寒流。击我青门瓜，聊且充庶羞。雨气荡暄浊，披襟御南楼。开轩纳山色，馀映一以收。云霞罗四隅，烟火蔽林丘。伏阴秀禾黍，饷妇媚田畴。西望华阳宫，若见清河舟。登临信亦美，旷然销人愁。愿君爱景光，多暇还相求。佳客即良夜，此会安可期。结发为兄弟，晤言今在兹。层台挺浮云，河汉宛其垂。积阴濯列宿，三五正参差。前山殿影乱，雨势坐已移。皎月出平陵，徘徊当照谁。清光澄暑气，飒若撤长帷。潦水明树间，流飙澹华榱。零露响空林，蟪蛄以鸣悲。世路良独难，斗酒多所宜。达人忌荣名，千载同一时。
许殿卿郭子坤见枉林园·其一
作者：李攀龙
朝代：明

明时再婴疾，隳官此悠悠。永言命沮溺，二子乃从游。田家何所有，樽酒结绸缪。散发坐园中，辘轳牵寒流。击我青门瓜，聊且充庶羞。雨气荡暄浊，披襟御南楼。开轩纳山色，馀映一以收。云霞罗四隅，烟火蔽林丘。伏阴秀禾黍，饷妇媚田畴。西望华阳宫，若见清河舟。登临信亦美，旷然销人愁。愿君爱景光，多暇还相求。
许殿卿郭子坤见枉林园·其二
作者：李攀龙
朝代：明

佳客即良夜，此会安可期。结发为兄弟，晤言今在兹。层台挺浮云，河汉宛其垂。积阴濯列宿，三五正参差。前山殿影乱，雨势坐已移。皎月出平陵，徘徊当照谁。清光澄暑气，飒若撤长帷。潦水明树间，流飙澹华榱。零露响空林，蟪蛄以鸣悲。世路良独难，斗酒多所宜。达人忌荣名，千载同一时。
访刘山人不值
作者：李攀龙
朝代：明

主人三径草堂斜，稚子开门劝吃茶。自有白云看好客，不妨红叶满贫家。南窗狼藉半床书，阶下苍苔罢扫除。似是邻翁邀作社，不然应钓锦川鱼。
访刘山人不值·其一
作者：李攀龙
朝代：明

主人三径草堂斜，稚子开门劝吃茶。自有白云看好客，不妨红叶满贫家。
访刘山人不值·其二
作者：李攀龙
朝代：明

南窗狼藉半床书，阶下苍苔罢扫除。似是邻翁邀作社，不然应钓锦川鱼。
谢中丞枉驾见过兼惠营草堂赀
作者：李攀龙
朝代：明

夹户春风五柳斜，绕篱秋色醉黄花。南山只在茅茨外，人道柴桑处士家。车马纷纷满四邻，中丞不厌草堂贫。自从一为苍生起，高卧如君更几人。结屋临湖八九椽，白云秋色共萧然。若言长者无车辙，何得中丞乞俸钱。床头一卷大玄经，湖上千山闭户青。傥忆故园能载酒，贫家不让子云亭。
谢中丞枉驾见过兼惠营草堂赀·其一
作者：李攀龙
朝代：明

夹户春风五柳斜，绕篱秋色醉黄花。南山只在茅茨外，人道柴桑处士家。
谢中丞枉驾见过兼惠营草堂赀·其三
作者：李攀龙
朝代：明

结屋临湖八九椽，白云秋色共萧然。若言长者无车辙，何得中丞乞俸钱。
谢中丞枉驾见过兼惠营草堂赀·其二
作者：李攀龙
朝代：明

车马纷纷满四邻，中丞不厌草堂贫。自从一为苍生起，高卧如君更几人。
谢中丞枉驾见过兼惠营草堂赀·其四
作者：李攀龙
朝代：明

床头一卷大玄经，湖上千山闭户青。傥忆故园能载酒，贫家不让子云亭。
谢俞仲蔚寄簟
作者：李攀龙
朝代：明

五柳先生漉酒巾，门无车马断红尘。劳将楚簟遥相问，高卧中原更几人。
谢魏使君题白雪楼
作者：李攀龙
朝代：明

白雪新题照画阑，鲍山堪此对盘桓。楚宫一送江天色，郢曲长飞海气寒。绕夜朱弦清自语，凌云綵笔老相看。使君不是元同调，千载阳春和者难。
贞石篇为吴比部赋
作者：李攀龙
朝代：明

砥柱高王室，磐宗壮帝京。支机河汉迥，浮磬泗滨清。孺子兵书号，郎官水镜名。一鞭皆至海，三献即连城。绝学驱羊起，群疑伏虎生。梧台深自飨，司寇雅称平。磊落披云气，冯陵转壑声。雄藩隆岳佐，华省映星精。文陛含香入，岩廊草奏行。綵毫常五色，何限补天情。
贾明府侍太公
作者：李攀龙
朝代：明

郎官承宠建章回，海岱春深百里开。经术家传新息长，风流人羡洛阳才。心同邺令双凫舞，身御于公驷马来。怪得五云高列宿，即看南极近三台。
赋得何仲默
作者：李攀龙
朝代：明

仲默自天秀，弱龄负遐瞩。十六游京邑，艺苑策高足。挥毫坐华观，怀人理清曲。归来放情志，日晏从所欲。结好玩遗芳，明德以相勖。古道谅寡谐，遂令伤局促。
赋得屏风
作者：李攀龙
朝代：明
体裁：五言律诗

虚屏汉宫里，有女《白头吟》。色倚琉璃怯，秋来湘水深。欢情张画烛，愁坐掩清砧。莫为苍蝇误，君王在上林。
赋得狼居胥山送李侍御
作者：李攀龙
朝代：明

材官十万绝大幕，踰河一战胡儿却。夜纵翼兵袭章渠，系以往封狼居胥。姑衍山头列旗鼓，中坛拥纛陈首虏。帐前面缚三当户，骠骑将军醉歌舞。北风千里云摧颓，瀚海波涛蹴日回。汉家天子雄才哉，捷书亲发柏梁台。君持绣斧五原郡，牧马单于不敢问。黄沙白草寒冥冥，今年为王犁二庭。
赋得边马有归心
作者：李攀龙
朝代：明

飞将驱天厩，乘秋踏大荒。三军呼骠骑，一战蹶名王。急难才堪老，横行势可当。嘶声悲汉月，顾影净胡霜。总辔阴山上，鸣镳瀚海旁。何如春草色，躞蹀向长杨。
赋得金谷园障子
作者：李攀龙
朝代：明

谁将金谷传毫素，座上无人不回顾。乍展旋惊涧水流，才开已识河阳路。四壁真看片锦围，中庭如见双鬟度。移席休临坠妓楼，解衣欲挂沙棠树。彷佛明妃出塞吟，听来未必梁尘误。诗成酌我我岂辞，便过三斗无论数。绿珠安在恰当垆，似留且往势可呼。意惨昆崙紫䆗窱，色寒沧海红珊瑚。君家富贵合如此，此时那知有障子。纵然客散掩空堂，犹闻夜夜春风起。
赋得雁池送许右史游梁分奈字
作者：李攀龙
朝代：明

汉家藩国称冠带，雁池多暇为高会。宾序同推枚叟尊，星潢共指梁王大。赋成锦字映长流，酒酣飞羽传寒濑。藻翰常生授简中，潺湲不散鸣筝外。清影朝含竹苑霜，悲声夜杂吹台籁。白首君恩岂稻粱，朱门旅迹非萧艾。极知慕侣倦游人，秋来肺病谁能奈。
赠元美
作者：李攀龙
朝代：明

共拟怀人作，先成幼妇篇。微音知者少，佳句法谁传。
赠元美兄弟
作者：李攀龙
朝代：明

唯帝飨金石，拊髀封疆臣。二子越枕戈，避雠栖海滨。及时列冤状，含意遂俱申。乃望渔阳戍，北风飘沙尘。若见姑蔑旗，阴雨施威神。吴门有丘陇，旧与要离邻。陈尸赫中寝，国命委荆榛。楚王黜费氏，棠君纪人伦。何如上公服，宠光襚所亲。愿无废前劳，报恩致其身。
赠刘将军
作者：李攀龙
朝代：明

忆醉卿家春草芳，征轺信宿向渔阳。行间旧识千夫长，毂下新推六郡良。白马从军明月塞，黄金结客少年场。何时更出追风骑，策尔持缨请建章。
赠吴人梁辰鱼
作者：李攀龙
朝代：明

迢遥岱岳海漫漫，秋兴如君未易阑。三观云霞天上坐，蓬莱宫阙掌中看。才探绿绮阳春动，一说干将紫气寒。词客吴门谁不羡，王家兄弟雅盘桓。
赠周真阳明府
作者：李攀龙
朝代：明

仙令风流百里才，谈经新自蜀天回。彩毫忽动梁园色，丹灶还邻叶县开。琴里春生桐柏水，月明人在景夷台。只今汝颍高贤聚，为有郎官一宿来。
赠周象贤明府
作者：李攀龙
朝代：明

汉家当日渡兰津，铜柱西南尽外臣。才子似君难便得，始知元不为巴人。
赠子与
作者：李攀龙
朝代：明

握手论文者，春来限各天。即今行乐处，不似旧游年。神物风尘里，时名我辈前。岂令徐孺榻，白日此长悬。
赠左史
作者：李攀龙
朝代：明

兰陵美酒日长携，赵女秦筝玉柱低。为问游梁何所作，平台左史醉如泥。
赠张子含茂才
作者：李攀龙
朝代：明

忆昔中丞全盛时，少年裘马相追随。忽逢世变夙心违，逆旅荒凉旧识稀。古来万事皆如此，何用空悲昨是非。流水无情白日速，红颜犹在黄金微。饮君莫辞燕市酒，欲行不行且携手。青云今有故人存，好赠绨袍哀王孙。
赠德甫
作者：李攀龙
朝代：明

豫章生庭中，结根西山隈。江流一荡潏，悲风千里来。丝萝谢依托，冰雪抱崔嵬。非不曼且硕，时无柏梁灾。截为玉女瑟，绝胜龙门材。展我清商曲，弹作临高台。洪厓颔颐坐，五凤郁徘徊。
赠李封君兼讯长君进士
作者：李攀龙
朝代：明

五陵群少各贤豪，客有能诗调独高。受业不随秦博士，为文无害汉功曹。十年我辈惭龙卧，万里君家起凤毛。江左衣冠堪此地，美名如昨照同袍。
赠李明府暂诣广川奉送景王之国
作者：李攀龙
朝代：明

帝宠亲王出牧年，逢迎东道借才贤。郎官旧列星辰上，朱邸新开日月边。千乘旌旂分羽卫，九河春色护楼船。知君不废鸣琴兴，应教还操桂树篇。
赠梁伯龙
作者：李攀龙
朝代：明

白雪楼高海气重，吴门词客远相从。可知不带红尘色，至自清秋日观峰。太华峰头玉女坛，别时明月满长安。不知秋色今多少，君到仙人掌上看。
赠梁伯龙·其一
作者：李攀龙
朝代：明

白雪楼高海气重，吴门词客远相从。可知不带红尘色，至自清秋日观峰。
赠梁伯龙·其二
作者：李攀龙
朝代：明

太华峰头玉女坛，别时明月满长安。不知秋色今多少，君到仙人掌上看。
赠殿卿
作者：李攀龙
朝代：明

前年赐环承主恩，去年解裾辞王门。身经畏途色不动，心知世事口不论。自顾平生为人浅，羡君逃名我不免。自怜垂老尚凭陵，羡君混俗我不能。有酒便呼桃叶妓，得钱即饭莲花僧。
赠海宪蔡公开府
作者：李攀龙
朝代：明

横海今时领外台，书生谩说请缨来。霜威瘴疠三山尽，杀气波涛万里开。揽辔本朝元楚望，谈兵当代一边才。朝廷近有留中疏，柱史星光切上台。
赠符台卿李伯承出使东藩
作者：李攀龙
朝代：明

汉宫春色照兰台，符节分曹右掖开。司马长卿词客幸，东方曼倩侍臣才。海滨城阙浮槎下，天上风云拥传来。无那故人常伏枕，论诗还为一衔杯。春风紫禁日朝天，帝宠东藩奉使年。直省月临三殿出，轺车星度九河悬。绨袍忽动青云色，华发逾惊白雪篇。莫道古人霄汉少，如君侍从总堪怜。
赠符台卿李伯承出使东藩·其一
作者：李攀龙
朝代：明

汉宫春色照兰台，符节分曹右掖开。司马长卿词客幸，东方曼倩侍臣才。海滨城阙浮槎下，天上风云拥传来。无那故人常伏枕，论诗还为一衔杯。
赠符台卿李伯承出使东藩·其二
作者：李攀龙
朝代：明

春风紫禁日朝天，帝宠东藩奉使年。直省月临三殿出，轺车星度九河悬。绨袍忽动青云色，华发逾惊白雪篇。莫道古人霄汉少，如君侍从总堪怜。
赠蓬莱王少府
作者：李攀龙
朝代：明

汉宫清切右曹开，染翰当年属妙才。天上凤毛犹五色，斗间龙气划双回。云霞春满千家邑，山海秋高万里台。自是仙郎偏雨露，总为迁客亦蓬莱。
赠郑将军之铜江
作者：李攀龙
朝代：明

汉将承恩意气多，楼船十道下牂牁。怜君本自山东妙，更许何人系尉佗。铜柱遥临幕府高，武陵溪水日滔滔。桃花不及骅骝色，并与春光照锦袍。白羽如林汉主分，万山遥护长官军。大铜江上门生笛，不是南征不可闻。射策当年捕虏才，提兵又度百蛮来。秋霜已避横戈气，春雁应同结阵回。
赠郑将军之铜江·其一
作者：李攀龙
朝代：明

汉将承恩意气多，楼船十道下牂牁。怜君本自山东妙，更许何人系尉佗。
赠郑将军之铜江·其三
作者：李攀龙
朝代：明

白羽如林汉主分，万山遥护长官军。大铜江上门生笛，不是南征不可闻。
赠郑将军之铜江·其二
作者：李攀龙
朝代：明

铜柱遥临幕府高，武陵溪水日滔滔。桃花不及骅骝色，并与春光照锦袍。
赠郑将军之铜江·其四
作者：李攀龙
朝代：明

射策当年捕虏才，提兵又度百蛮来。秋霜已避横戈气，春雁应同结阵回。
赠陆膳部
作者：李攀龙
朝代：明

清览三台上，名家四姓前。累朝霖雨望，群从聚星贤。北斗尚书府，南宫视草年。秩宗周典礼，膳部汉常员。官属青云氏，才高白雪篇。微言黄绢在，美节素丝传。笔綵生春署，兰薰握近天。明光宁再入，空此羡神仙。
赵州赠许使君
作者：李攀龙
朝代：明

山雨萧萧曙色过，异乡携手问蹉跎。岂缘知己朝廷少，自是词臣岳牧多。宋子城高临大陆，汉王台迥出滹沱。风尘行役君须见，能得花前不醉歌。
赵州道中
作者：李攀龙
朝代：明

独往何为者，栖栖意不欢。褰帷秋雨过，伏轼夏云残。潦水阴相积，蒹葭晚自寒。大夫方跋涉，天步属艰难。
赵州道中忆殿卿
作者：李攀龙
朝代：明

忆尔䄡帷出牧年，风尘谁识使君贤。政成神雀犹堪下，兴尽冥鸿遂杳然。树色远浮疏雨外，人家忽断夕阳前。重来此地逢寒食，何处看春不可怜。
越人歌
作者：李攀龙
朝代：明

山有隈兮江有汜，歌拥枻兮见王子。揄修袂兮披长云，举绣被兮风纷纷。蒙诟耻兮心靡它，君不知兮可奈何。